Konferencija se održava 27. marta.\nIzađi na berzu (Serbia: IPO Go!) je novi projekat Beogradske berze koji finansira Specijalni akcionarski fond Evropske banke za obnovu i razvoj (EBRD SSF), a sprovodi PwC.\nCilj projekta je razvoj tržišta kapitala u Srbiji tako što će edukovati srpske kompanije o mogućnostima dodatnog kapitala prilikom izlaska na berzu, kao i pružanje pomoći kompanijama za izlazak na istu.\nImajući u vidu da sve veći broj kompanija u Srbiji iskazuje potrebu za novim investicijama koje će obezbediti njihov strateški razvoj, aktiviranje tržišta kapitala na Beogradskoj berzi otvara brojne mogućnosti za rast srpske privrede, što je prepoznala i Evropska banka za obnovu i razvoj i odlučila da finansira ovaj projekat.\nTokom trajanja ovog projekta sve kompanije koje su zainteresovane za izlazak na Beogradsku berzu će moći da se prijave. Od prijavljenih kompanija će biti odabrane one koje zadovoljavaju tehničke i finansijske kriterijume za izlazak na berzu. Stručnjaci iz PwC-a će odabranim kompanijama pružiti besplatnu pomoć da uspešno prođu kroz proces pripreme za listiranje na Beogradskoj berzi.\nKonferencija će biti održana 27. marta u amfiteatru Narodne banke Srbije sa početkom u 11 časova, a prijave se vrše putem sledećeg maila: [email protected].


Mark Veisbrot: Zašto SAD demonizuju venecuelansku demokratiju | Centar za politike emancipacije\nU Venecueli će se 7. oktobra održati potpuno slobodni i pošteni izbori. Ipak, Sjedinjene Američke Države ovu zemlju tretiraju kao da je pod diktaturom.\nDen Rader (Dan Rather), jedan od najpoznatijih američkih novinara, najavio je 30. maja da će venecuelanski predsednik, Hugo Čavez (Hugo Chávez), umreti „za najviše nekoliko meseci“. Četiri meseca kasnije Čavez ne samo što je živ i radi na svojoj kampanji, već se očekuje i da u nedelju ponovo pobedi na izborima.\nOvo je samo jedan od primera (pogrešnog) predstavljanja Venecuele u javnosti. Radi se, naime, o zemlji o kojoj se gotovo sigurno širi najviše neistina. Novinar tako može o Čavezu ili njegovoj vladi reći skoro pa bilo šta i to neće naići na preispitivanje u javnosti dok god su stvari koje su izgovorene ili napisane negativne.\nEvo šta je pre nekoliko nedelja rekao Džimi Karter (Jimmy Carter) o venecuelanskoj “diktaturi”: ”Zapravo, od 92 izborna procesa koje smo pratili, rekao bih da je izborni proces u Venecueli najbolji u svetu.”\nKarter je dobio Nobelovu nagradu za svoj rad u centru za monitoring izbornih procesa, Karter centru, koji je pratio i sertifikovao prethodne izbore u Venecueli. Ali, kako Vašington već više od jedne decenije pokušava da delegitimizuje venecuelansku vlast, Karterovo stanovište se veoma retko igde pominje. Njegovi poslednji komentari nisu objavljeni skoro ni u jednom američkom mediju.\nU Venecueli, birač prvo pritiskom na kompjuterski ekran daje svoj glas, a potom dobija papirni listić, potvrdu svog glasa, koji nakon provere ubacuje u glasačku kutiju. Većina papirnih listića kasnije se poredi sa elektronskim rezultatima. Ovakav sistem nameštanje izbora čini gotovo nemogućim: kako bi se glasovi “ukrali” potrebno je prvo hakovati kompjutere, a potom i popuniti glasačke kutije odgovarajućim listićima.\nZa razliku od Sjedinjenih Američkih Država, gde ponekad zapravo ni nemamo predstavu ko je pobedio (videti slučaj Buš (Bush) protiv Gora (Gore) gde je razlika bila svega 537 glasova na gotovo 6 miliona birača ili oko 0,009%), birači u Venecueli su sigurni da se njihov glas računa. Takođe, za razliku od Sjedinjenih Država, gde u novembru neće glasati čak 90 miliona onih koji imaju pravo glasa, venecuelanska vlada je učinila sve kako bi povećala upis (podaci za sada pokazuju da se radi o cifri od 97%) i učešće birača.\nIpak, i pored toga establišmet Sjedinjenih Država zadužen za spoljnu politiku (uključujući tu i većinu američkih i generalno zapadnih medija) kipti od prezira i nepoštovanja prema demokratskim procesima u Venecueli. U izveštaju tempiranom baš za ove izbore takozvani Komitet za zaštitu novinara tvrdi da je u rukama vlasti čitava “medijska imperija”, pri tom ne informišući svoje čitatelje da venecuelansku državnu televiziju prati svega 5-8% gledalaca na nivou cele zemlje. Naravno, Čavez može prekinuti redovan program svojim obraćanjem javnosti što on često i čini (to mu omogućava zakon donet znatno pre nego što je stupio na vlast). Ali, ipak, većina medija je pod kontrolom opozicije, uključujući i radio i štampane medije – a da ne spominjemo najveći deo bogatstva i prihoda.\nOpozicija će verovatno i ovaj put izgubiti na izborima, ali ne zbog strukturalno povoljnijeg predizbornog položaja vladajuće strane – položaja koji se inače zloupotrebljavaju širom sveta, uključujući tu i Sjedinjene Države – već zbog životnog standarda većine Venecuelanaca koji se dramatično poboljšao za vreme Čavezove vlasti. Još od 2004. godine, kada je vlada preuzela kontrolu nad naftnom industrijom, a ekonomija se oporavila od devastirajućih, nelegalnih pokušaja da se smeni vlast (uključujući tu i vojni puč 2002. godine, podržan od strane Vašingtona, kao i štrajk u naftnoj industriji 2002-2003. godine), nivo siromaštva je smanjen za 50%, a ekstremnog siromaštva za čak 70%. Milioni po prvi put imaju pristup zdravstvenoj zaštiti, a broj upisanih na univerzitete je udvostručen, uz budžetsko finansiranje za mnoge studente. Nejednakost je takođe značajno smanjena. Nasuprot tome, dve decenije koje su prethodile Čavezu računaju se kao jedan od najgorih ekonomskih neuspeha u Latinskoj Americi, gde je realni dohodak po glavi stanovnika zapravo opao za 14% između 1980. i 1998. godine.\nU Vašingtonu se demokratija definiše jednostavno: prema tome da li neka vlada radi ono što Stejt Department hoće da ona radi? Pored toga, ideja da političari realizuju ono što su obećali glasačima ovde je takođe nepoznat koncept. Stoga i ne čudi što je Venecuela tako često na udaru vašingtonskog establišmenta: sve leve i novoosnovane nezavisne vlade u Južnoj Americi, uključujući Argentinu, Ekvador i Boliviju su takođe na nišanu (ipak, Brazil se smatra prevelikim da bi imao isti tretman sem od strane desnice). Stejt Department takođe nastoji da ni u jednom trenutku ne skrene pogled sa nagrade: Venecuela sedi na 500 milijardi barela nafte i ne poštuje spoljnu politiku Vašingtona. To je ono što je čini javnim neprijateljem broj jedan i zbog čega dobija najlošiju medijsku prezentaciju.\nAli Venecuela je deo “Latinoameričkog proleća” koje je proizvelo najdemokratičniju, najprogresivniju i najnezavisniju grupu vlada koju je taj region ikada imao. Ove vlade međusobno sarađuju, a Venecuela ima solidnu podršku među svojim komšijama. Evo šta je bivši predsednik Brazila, Lula da Silva, izjavio prošlog meseca: “Pobeda Čaveza nije samo pobeda za narod Venecuele već i pobeda za sve narode Latinske Amerike…ova pobeda će zadati još jedan udarac imperijalizmu.”\nPodrška gotovo cele Južne Amerike je najveća garancija Venecueli u borbi protiv daljih pokušaja Vašingtona, koji i dalje troši milione dolara u zemlji kroz nepoznate tajne fondove, kako bi podrio, delegitimizovao i destabilizovao demokratiju u ovoj latinoameričkoj zemlji.\nPREVOD: Nikoleta Kosovac


NOVI GRADSKI DERBI I PRILIKA ZA ISTORIJU ČAČKA 94 - PressLider.rs\n24. marta 2022. 24. marta 2022. Duško Radišič\t0 Comments KK Čačak 94, KK Železničar Čačak\nČačanska publika imaće priliku da uživa u još jednom derbiju između ekipa Čačka 94 i Železničara. Prvi susret ove 2 ekipe ne samo da je ispunio, već prevazišao sva očekivanja. Mogli smo da uživamo u jednoj zanimljivoj i pre svega kvalitetnoj košarkaškoj predstavi pred oko 2000 gledalaca u košarkaškom hramu u Čačku. Nakon tog meča u kom je Čačak 94 slavio, ekipa Železničara vezala je nekoliko poraza. Kao da im je malo falilo u par navrata, kako snage u ovim najbitnijim mečevima, tako i sportske sreće.\nKapiten i dugogodišnji igrač plavo belih sa železničke stanice Petar Raković na 2 kola pred kraj prvenstva ocenjuje sezonu kao uspešnu.\n–Činjenica je da nismo bili na našem maksimalnom nivou u play off delu takmičenja kada je to bilo najpotrebnije i kad smo trebali da napravimo taj dodatni korak i udjemo u KLS. Sve u svemu kad pogledm celu sezonu, ne mogu reći da nije bila uspešna.\nNa pitanje vezano za novi derbi ove 2 ekipe i o značaju ove utakmice, pogotovu za ekipu Čačka 94, Raković kaže:\n-Gradski derbi je uvek specifi\nna utakmica, a u ovom slučaju pogotovu, jer je od velikog značaja pre svega za ekipu Čačka 94. Oni su i favorit u ovom meču, kako zbog njihove odlične, tako i naše malo slabije forme. Mi ćemo kao i u svakom susretu ići na pobedu, a voleo bih da publika ispuni dvoranu kao i u prvom meču. Svi momci koji će biti na terenu u subotu su to bez sumnje i zaslužili.\nRaković se osvrnuo kratko i na ekipu i cilj Čačka 94 – “Ekipi Čačka 94 zaista želim svu sreću u ostvarivanju njihovog cilja i plasmanu u KLS. Bez sumnje to je veoma bitno i za naš grad i košarku, a tako i mlade košarkaše koji dolaze. Iako rivali na terenu, većina nas se poznaje veoma dugo, a rivalstvo ne ruši drugarstvo.”\nEkipa Železničara i nema razloga da ovu sezonu posmatra bilo kako osim kao uspešnu, mlada,a opet zrela ekipa, koja je generalno odigrala na visokom nivou. Što se tiče njihovih gradskih rivala oni svakako imaju još više razloga za zadovoljstvo. Treba napomenuti da su nakon 12 odigranih utakmica promenili trenera nakon par poraza. Umesto dugogodišnjeg trenera Zorana Stefanovića, odlučili su da priliku daju tada pomoćnom treneru Ivanu Radovanoviću kojem je ovo bio prvi izazov kao glavnom treneru. Sa njim na kormilu ove ekipe, nižu se samo pobede i tim izgleda odlično na terenu. Kao jedan od vođa ove ekipe je iskusni Radenko Pilčević koji je bio raspoložen da odgovori na par pitanja.\nNa 2 kola do kraja prvenstva došli ste u priliku da overite plasman u KLS što je i bio cilj od samog starta sezone i verovatno jedan od razloga što ste nakon bogate internacionalne karijere odlučili da se vratite u svoj grad i budete deo istorijskog uspeha. Kakvi su vaši utisci i kako bi ocenili ovu sezonu Čačka 94?\n← SAJAM ZAPOŠLJAVANJA 30.MARTA\nZAPAŽEN NASTUP ZLATIBORA NA SAJMU TURIZMA U BEOGRADU →


Bendžamin Brajton: Beograd je najluđa prestonica! | Beograd Noću\nBendžamin Brajton: Beograd je najluđa prestonica!\nIntervjui, vesti • 13. Novembar 2014.\nSinoć je u klubu Beton, održan spektakularan nastup poznatog Dj-a Bendžamina Brajtona. Kako sam kaže, njegov razvojni put je bio buran, uzbudljiv i traje još uvek. Za sebe kaže da se oseća kao Sarajlija, iako je odrastao i živi u Nemačkoj. Ima dugo godina iskustva iza sebe i nastupao je u raznim gradovima širom Evrope, ali najviše ga inspiriše publika sa Ibize. Smatra da turisti na Ibizi dolaze isključivo zbog dobre muzike i žurke. I da se taj vajb tamo i oseća.\nPrvi put nastup u Beogradu imao je još pre 16 godina zajedno sa Teenage techno - Marko Nastić i Dejan Milićević i uvek se rado vraća, kako privatno tako i poslovno. Smatra da je noćni život u Beogradu specifičan u odnosu na druge gradove jer grad živi 7 dana nedeljno, što nije uobičajeno za druge gradove u Evropi.\nZa sva naredna dešavanja u klubu Beton besplatno izvršite rezervaciju putem vašeg omiljenog vodiča kroz noćni život prestonice – beogradnocu.com, odnosno putem našeg korisničkog Call Centra 063 33 33 44 ili 063 34 34 33 ili Online. Ukoliko nas budete redovno pratili uvek ćete prvi saznati najnovije informacije u vezi sa noćnim životom Beograda.


► Poplavljeni Kan poziva filmske zvezde da mu pomognu\n"Odlučio sam da pokrenem kampanju finansijske solidarnosti u krugovima filma, luksuza i muzike", izjavio je danas gradonačelnik Kana, David Liznar, u intervjuu za list Parizijen.\n"Poslaću imejlove našim glavnim magnatima, Šeron Stoun, producentima, svim predsednicima žirija Kanskog festivala kako bi prikupio sredstva za finansiranje obnove grada", objasnio je on.\nLiznar je naveo da će svima poslati video snimak o razmerama štete, ističući da se grad nalazi pred pravom finansijskom i socijalnom katastrofom.\nU olujnom vremenu koje je pogodilo Azurnu obalu u noći između 3. i 4. oktobra stradalo je 20 osoba u regionu, od koji četiri u Kanu.\nProuzrokovana šteta u samom gradu procenjuje se na 45 miliona evra.


KOMENTAR: BUGARIMA DOSADILE ANTIKORUPCIJSKE KAMPANJE | Institute for War and Peace Reporting\nKOMENTAR: BUGARIMA DOSADILE ANTIKORUPCIJSKE KAMPANJE\nUmesto resavanja problema, glavno dostignuce javnih kampanja je dodatno podrivanje poverenja javnosti u institucije vlasti.\nTokom proteklih deset godina domace i medjunarodne kampanje s ciljem podizanja svesti javnosti o opasnosti od korupcije i njenog suzbijanja u Bugarskoj donele su malo konkretnih rezultata.\nSkupe medijske inicijative ocito su precenile mogucnosti javnosti i gradjanskih organizacija da deluju protiv podmitljivih zvanicnika i politicara.\nCini se da su napori pod vodjstvom medjunarodne zajednice koji se ulazu radi suzbijanja korupcije imali suprotan efekat. Javnosti su dosadile beskonacne kampanje, pri cemu njihova nedelotvornost dodatno podriva ionako ograniceno poverenje javnosti u kljucne institucije. Korupcija se sada navodi kao uzrok svih drustvenih boljki, a politicari, poslovni ljudi i mediji redovno optuzuju svoje protivnike za korumpiranost.\nSiroke javne kampanje podizanja svesti stanovnistva o opasnosti od sveprisutne korupcije postale su masovna pojava u jugoistocnoj Evropi u drugoj polovini 1990-ih kada se medjunarodna zajednica usredsredila na taj problem.\nAmericka agencija za medjunarodni razvoj, USAID, podrzala je osnivanje antikorupcijskih koalicija u Bugarskoj i Albaniji, koje su uglavnom cinili predstavnici nevladinih organizacija.\nTalas protesta protiv socijalisticke vlade Jana Videnova 1997. godine koji se okoncao njegovom ostavkom naveo je donatore da poveruju – pogresno, kako se kasnije ispostavilo – da bugarsko drustvo nije spremno da tolerise korupciju. To je dovelo do pokretanja novih medjunarodnih projekata usredsredjenih na ovaj problem.\nIpak, reklo bi se, uzalud. Uprkos svim ovim naporima, bugarsko drustvo je i dalje tolerantno prema korupciji, a i samo snosi deo krivice za postojanje neefikasnih drzavnih institucija.\nUpravo zbog toga, skoro citavu deceniju nakon pocetka antikorupcijske kampanje, ima malo naznaka da korupcija u drzavnim organima opada. Zaista, poverenje javnosti u drzavne institucije je na nizem nivou nego ikada.\nPrema istrazivanju agencije Vitosa iz 2004. godine, oko 50 odsto ispitanika veruje da su carinici korumpirani, a 40 odsto smatra da je to tacno i u pravosudju. Oko 35 odsto smatra da su zaposleni u zdravstvu korumpirani, dok 34 odsto sumnjici policiju za korumpiranost, a 20 odsto – poslanike u bugarskom parlamentu.\nKorupcija se na listi najtezih problema nalazi na trecem mestu, odmah iza nezaposlenosti i malih licnih primanja.\nOsim sto podrivaju poverenje u kljucne institucije, antikorupcijske kampanje su postale oruzje u unutrasnjim politickim i korporativnim sukobima.\nPodstakle su iznosenje teskih optuzbi za korupciju, koje sluze interesima medija, politicara i biznismena u njihovim naporima da ostvare sopstvene privatne ciljeve.\nTakve optuzbe su godinama blokirale velike privatizacijske poslove, ukljucujuci, izmedju ostalih, privatizaciju bugarske telekomunikacione kompanije i industrije duvana.\nNa parlamentarnim izborima 2001. godine, bivsi bugarski kralj Simeon Saks Koburg Gota je bez ikakva realne politicke platforme stekao skupstinsku vecinu vodeci kampanju u kojoj je tadasnji politicki establisment optuzivao za podmitljivost.\nMedjutim, vremenom je rec "korupcija", usled neprestane upotrebe, lisena svakog pravog znacenja cime je u sve vecoj meri banalizovana borba protiv te drustvene posasti.\nSto je jos gore, javnost je postala ravnodusna. U proslogodisnjem istrazivanju javnog mnjenja posle lokalnih izbora, skoro 50 odsto ispitanika izjavilo je kako sumnja da je sofijski gradonacelnik Stefan Sofijanski korumpiran, ali je ipak glasalo za njega jer je dobro vodio brigu o prestonici.\nUkratko, u nedavnoj analizi Centra za liberalne strategije i Centra za politicke studije u Srednjoevropskom univerzitetu u Budimpesti se zakljucuje da antikorupcijske kampanje ne predstavljaju delotvoran mehanizam za resavanje ovog problema – i mogu, stoga, izazvati neocekivane teskoce u funkcionisanju jednog zdravog demokratskog sistema.\nSta onda ciniti u buducnosti? U bugarskom slucaju, jasno je da kampanje koja za ciljnu grupu imaju javnost i gradjanske organizacije nisu pravi odgovor. Teziste bi trebalo prebaciti na politicare, drzavne sluzbenike i poslovne ljude. Ako medjunarodna zajednica moze da ih ubedi da se promene, onda postoji realna sansa da se kultura korupcije moze poraziti.\nRasko Dorosijev je programski direktor Centra za liberalne strategije u Sofiji.


Tramp otišao iz BELE KUĆE ali Bajdenu nije ostavio "NUKLEARNE KODOVE"! - Naši u svetu\nObjavljeno 20/01/21 u 12:00\nOdluka Donalda Trampa da preskoči inauguraciju naslednika Džoa Bajdena izazvala je ozbiljne logističke probleme za jedan, možda i najosetljiviji deo predaje vlasti – nuklearne kodove.\nTokom normalne ceremonije inauguracije, “nuklearni fudbal”, koji sadrži opremu koju predsednik koristi za potvrđivanje autentičnosti svojih naređenja i pokretanje nuklearnog udara, predaje se od jednog pomoćnika predsednika drugom u podne.\nMeđutim, Tramp će napustiti Vašington oko osam sati ujutru i odleteće na svoje imanje na Floridi, prenosi “Telegraf”.\nPošto će u to vreme i dalje biti predsednik, “nuklearni fudbal” će poneti sa sobom.\nStručnjak Stiven Švarc rekao je za CNN da su zvaničnici morali da smisle detaljno zaobilazno rešenje.\n– Postoje najmanje tri do četiri identična “fudbala”: jedan prati predsednika, drugi prati potpredsednika, a treći je tradicionalno pored osobe koja je određena da preživi važne događaje, poput inauguracije – rekao je on.\nPrema njegovim rečima, 20. januara dodatni “fudbali” biće negde van grada sa svojim dizajnerima, ostavljajući samo aktovku Majka Pensa, osim ako Vojna kancelarija Bele kuće nije pripremila (ili već ima pri ruci) još jednu rezervnu kopiju za gospodina Bajdena”.\nPredsednik uvek nosi sa sobom plastičnu karticu, poznatu kao “keks”, koja sadrži šifre koje identifikuju predsednika, a koji je jedina osoba ovlašćena za lansiranje nuklearnog oružja.\nUstav daje Trampu kontrolu nad nuklearnim napadima sve do poslednje sekunde Bajdenove zakletve.\nTrampov “keks” biće deaktiviran u podne, a Bajdenov će stupiti na snagu.\nPomoćnik sa akten-tašnom koja sadrži “nuklearni fudbal” rada će napustiti Floridu i vratiti se nazad u Vašington.\nDa podsetimo, Tramp je prvi predsednik od 1869. godine koji je preskočio inauguraciju naslednika.\nPrisustvo inauguraciji naslednika smatra se važnim znakom stabilnosti američke demokratije.\nbajdenDonald TrampInauguracijaNuklearni kodovi\nPosle dužeg perioda, pao broj aktivno obolelih u Austriji: Evo gde je najviše novih slučajeva korone, i koliko je ljudi do sada vakcinisano


Koordinatorica CDP "Globus", dr Anita Šimundža sa zadovoljstvom je uzela učešće na sastanku koji je 11.03.2021. organizovala Evropska mreža socijalne ekonomije "Diesis" za svoje članove. Diesis je najrasprostranjenija EU mreža specijalizirana za podršku socijalnoj ekonomiji i razvoju socijalnih preduzeća, te je dugoročno opredjeljenje CDP "Globus" da kroz saradnju sa "Diesis" razvija svoje kapacitete i kapacitete članica Koalicije za razvoj socijalnog preduzetništva.\nU prvom dijelu sastanka, predstavnici Evropske komisije iz Brisela (DGEMPL) predstavili su informacije o aktuelnim programima ESF+, InvestEU i planovima za izradu Akcionog plana za socijalnu ekonomiju na području EU.\nU drugom dijelu sastanka, dr Anita Šimundža učestvovala je u radu grupe koja je razgovarala o internacionalizaciji socijalnih preduzeća i podršci socijalnim preduzećima u zemljama Zapadnog Balkana.


Goati: Stranke kršile zakon | MEĐUNARODNI RADIO SRBIJA Skip to main content\nYou are hereNaslovna » Goati: Stranke kršile zakon\nGoati: Stranke kršile zakon\nSre, 25/07/2012 - 13:33 -- MRS\nStranke u Srbiji nisu objavile imena 120 donatora koji su za finansiranje predsedničke i parlamentarne kampanje priložili više od 109 miliona dinara, pokazalo je istraživanje Transparentnosti Srbije. Direktor te nevladine organizacije Vladimir Goati izjavio je da je utvrđeno da postoji nesrazmera između dobijenih i utrošenih sredstava kod pojedinih stranaka ali da se još čeka da nepravilnosti budu predmet istrage. Goati je rekao da bi se podatak da su pojedine partije za finansiranje izborne kampanje potrošile više novca nego što su dobile iz javnih izvora i priloga, mogao objasniti jedino kršenjem zakona. Takvim fininsiranjem pojedinih partija uticajni ljudi iz senke žele da ostvare "redistribuciju uticaja" na političkoj sceni, ukazao je predsednik Transparentnosti. Goati nije želeo da komentariše najavljenu odlučnost buduće Vlade Srbije da će se boriti protiv korupcije, jer je rano za tako nešto. On je, međutim, rekao da je prethodnoj Vladi jako teško dati povoljnu ocenu na tom planu, budući da, kako je ocenio, nije imala dovoljno političke odlučnosti da se bori protiv tog društvenog zla. Programski direktor Transparentnosti Srbija Nemanja Nenadić procenjuje da su stranke na TV oglašavanje potrošile oko 380 miliona dinara više od prijavljenog iznosa, a da su samo u kampanji za predsedničke i parlamentarne izbore na bilborde potrošile oko 880 hiljada evra više nego što su prijavile. On je naveo da je reč o 60 odsto prijavljenih vrednosti, odnosno primljenih priloga iz izveštaja samih stranaka, što ukazuje na razmere kršenja te zakonske obaveze. Nenadić je podsetio da su sve stranke u roku od osam dana obavezne da na svom sajtu objave imena donatora čiji su prilozi veći od prosečne mesečne zarade u Srbiji, odnosno od oko 38.000 dinara.\nPripremila Jelena Simić


Tri godine uspešnog rada – Semendria\nTri godine uspešnog rada\n26. novembar 2013. DRUŠTVO – Izložbom likovnih radova našeg sugrađanina Branka Pešića i skromnom proslavom u ponedeljak je obeležen jubilej – tri godine od osnivanja Regionalnog centra za profesionalni razvoj zaposlenih u obrazovanju Smederevo.\nSkromnoj svečanosti, na kojoj su predstavljeni rezultati u prethodnom periodu, prisustvovali su predsednik Skupštine grada Branče Stojanović, pomoćnici gradonačelnika za privredu i sport, Prvoslav Nedeljković i Saša Momić, kao i brojni gosti, predstavnici prosvete i civilnog sektora.\nKonstatovano je da se Centar iz dana u dan sve više razvija, okupljajući veliki broj prosvetnih ali i radnika drugih profesija, te zaista opravdava ime centra za stručno usavršavanje. Direktor Centra, Borivoje Janošević, zahvalio se kompletnoj Gradskoj upravi i gradonačelnici dr Jasni Avramović, kao i Švajcarskoj agenciji za razvoj i saradnju na pomoći u izgradnji smeštajnih kapaciteta u okviru Regionalnog centra, koji u mnogome doprinose još kvalitetnijem radu svih korisnika.\nPovodom obeležavanja godišnjice, u prostorijama Centra otvorena je i izložba likovnih radova Branka Pešića. U prizemlju Monopola i holu Centra izloženo je više od 40 radova ovog umetnika, uglavnom grafika i crteža, dobijenih na poklon od porodice smederevskog umetnika.\n« U duhu zajedništva\nVirtuelna šetnja kroz Smederevsku tvrđavu »


Zvornik pozitivan primjer čija iskustva treba primjenjivati | Zvornik Danas\non: 17. маја 2017 In: naslovna, VIJESTI, Zvornik\nZVORNIK – Gradonačelik Zvornika Zoran Stevanović razgovarao je u svom kabinetu sa predsjednikom Saveza opština i gradova Republike Srpske Ljubišom Ćosićem.\nRadno konsultativni sastanak kome su prisustvovali i generalni sekretar Saveza Aco Pantić i zamjenik gradonačelnika Zvornika Bojan Ivanović održan je u okviru Ćosićevih posjeta gradovima i opštinama Republike Srpske.\nĆosić je nakon razgovora rekao da je Zvornik svijetao primjer, uspješan grad i čija iskustva treba koristiti. On je, nakon što je 30. marta izabran za predsjednika Saveza, odlučio da obiđe sve opštine i gradove na području Republike Srpske kako bi sa predstavnicima lokalnih zajednica razgovarao o svemu što ih prati u tim zajednicama.\n– Generalno problemi su zajednički, ali u Zvorniku smo danas vidjeli da je to prije svega jedan od sedam uspješnih gradova u Republici Srpskoj, da zaista dobro funkcioniše, da se i budžetska sredstva prikupljaju na zadovoljavajući način i da je funkcionisanje grada svake godine praćeno realizacijom značajnih infrastrukturnih projekata. Gradonačelnik nas je informisao da i zakonodavna i izvršna vlast funkcionišu odlično. Zvornik je izuzetno pozitivan primjer i ima dosta dobrih iskustava koja se mogu naučiti – rekao je Ćosić.\nOn je informisao gradonačelnika Zvornika da je Savez sa svojim kapacitetima neprestano na usluzi.\n– Mi ćemo, u saradnji sa Vladom Republike Srpske prvenstveno, a nakon toga i kroz kontakte koje imamo sa međunarodnim organizacijama i institucijama, pokušati da predstavimo projekte lokalnih zajednica, a samim tim i grada Zvornika tim potencijalim donatorima, kreditorima, partnerima i mislim da ćemo uspješno sarađivati na tom polju – istakao je Ćosić.\nGradonačelnik Stevanović je naglasio da Zvornik godinama podržava rad Saveza opština i gradova i da će to činiti i ubuduće.\n– I današnja posjeta novoizabranog predsjednika Ćosića dala nam je za pravo da vjerujemo da će Savez i dalje biti na usluzi svim lokalnim zajednicama da svi zajedno konkurišemo prema raznim fondovima i fondacijama i da zajedno učestvujemo u kreiranju projekata za dobrobit naših sugrađana širom Republike Srpske – rekao je Stevanović nakon jučerašnjeg sastanka.\nOznake: savez opstina i gradova rszvornik


Džihad je globalna pretnja ali nije ravnomerno raspoređena i Evropa je lakša meta za teroriste nego recimo SAD piše američki portal “Politiko”, koji glavne razloge za to vidi u lošem socijalnom položaju muslimanske zajednice u Evropi, slabim merama bezbednosti i migrantskoj krizi.\nNapade u Briselu – treba posmatrati u evropskom kontekstu otuđenih, mahom nezaposlenih i getoiziranih muslimana kao i slabe bezbednosti koji je dramatično različit od američkog, ocenjuje bivši koordinator Stejt dipartmenta za protivterorizam Danijel Bendžamin u autorskom tekstu za “Politiko.”\nOn ukazuje da u SAD muslimansku zajednicu čine uglavnom prilično dobrostojeće porodice poreklom iz raznih muslimanskih zemalja s obrazovanjem prosečnih Amerikanaca.\nU Evropi muslimanske zajednice su formirali siromašni seljaci koji su tu došli na privermeni rad u industriji i ostali i kada su fabrike zatvorene, pri čemu su i dalje siromašni, bez pristupa obrazovanju i sa mnogo većom stopom nezaposlenosti nego ostali, iznosi se u tekstu.\nIako ogromna većina evropskih muslmana ne želi a ima bilo šta sa ekstremizom, među njima ima više ekstrmista nego među muslimanima u SAD, a taj broj je posebno visok u Belgiji, dodaje autor.\nOn navodi da je prema izveštaju Sufan Grupe iz decembra, 470 od 660.000 belgijskih muslimana otišlo da se bori u Siriji ili Iraku što belgijsku muslimansku zajedniču čini procentualno najvećim snabdevačem esktremista u Zapadnoj Evropi.\nZa razlku od toga iz SAD je u borbu otišlo 250 muslimana iako je muslimanska zajednica u Americi pet puta veća i prema procenama instituta Pju broji 3,3 miliona ljudi.\nDrugi razlog veće sigurnosti u SAD su mere bezbenosti koje su u Americi znatno pojačane od terorističkih napada 11. septembra 2001. godine.\nKao posledica toga u četiri najveća teroristička napada u Evropi – u Madridu 2004.godine, Londonu 2005. godine, Parizu 2015. godine i Briselu 2016. godine poginulo najmanje 426 ljudi dok je u četiri najveća napada u SAD uključujući Bostonski marton i bombe u San Bernadinu poginulo ukupno 45 ljudi.\nBelgija je posebno tužan slučaj, navodi autor, zbog pollitičkih sukoba između Flamanaca i Valonaca oko političke reforme i unutrašnje političke krize koja je s prekidima trajala od 2007. do 2011. godine.\nTokom tog perioda zemljom je upravljala tehnička vlada, a nesposobnost Belgijanaca da poboljšaju protivterorističke kapaciteta je stalno nervirala američke funkcionere, podseća autor .


Foto: Legendary Boxing Highlights / youtube\nKako pišu lokalni mediji, Salido je uhvaćen kada je u jednoj prodavnici ukrao 16 limenki piva. Sigurno da ovaj incident neće biti prijatan za njega zbog predstojećih lokalnih izbora, s obzirom na to da se kandidovao u 16. jedinici u Sijudad Oregonu, prenosi "Fajt Sajt".\nLegendary Boxing Highlights: Lomachenko vs Salido\nBokser je uhvaćen oko sedam sati ujutru, kada je pokušao da izađe iz prodavnice iako nije platio veliku količinu piva koju je uzeo. Dodatni problem je taj što se pivo ne može prodavati pre osam časova. Međutim, Salido je neigrao upozorenja, pa je iz supermarketa izašao, a da pritom nije platio račun.\nOvo mu nije bio prvi prekršaj, jer je 31. decembra prošle godine uhapšen zbog sukoba u jednom baru u Sonori.\nBivšeg prvaka sveta u ringu nismo videli još od decembra, kada je u Las Vegasu izgubio nokautom od Migela Romana, i tada je najavio odlazak u penziju. Ipak, ubrzo je promenio mišljenje.\nMeksikanac se proslavio time što je u drugom meču u karijeri savladao sada nedodirljivog Vasila Lomačenka. Očekuje se da će se Salido u ring ponovo vratiti narednih meseci.\nDogađaj koji se pamti: Ovako je Goran Ivanišević usred meča UČIO SUDIJU kako se izgovara njegovo prezime (VIDEO)


Maradonin lekar pod istragom zbog mogućeg nehotičnog ubistva - SPORTSKI ŽURNAL\nMaradonine kćerke Dalma i Đanina tvrde da on nije primao odgovarajuće lekove\nFOTO: EPA/Enrike Garsija Medina\nArgentinska policija je, istražujući smrt fudbalske legende Dijega Maradone, pretresla kuću njegovog ličnog lekara Leopolda Lukea, pokušavajući da utvrdi da li je Maradona bio žrtva nemara, piše Dejli mejl.\nKako se navodi, Maradonine kćerke Dalma i Đanina tvrde da on nije primao odgovarajuće lekove.\nPolicija istražuje doktora zbog njegovih postupaka tokom poslednjih dana Maradoninog života, a argentinske TV stanice uživo su prenosile pretres njegove kuće i klinike.\nDijegov advokat Matijas Morla zatražio je prošle nedelje istragu na najvišem nivou o reakciji hitne pomoći u slučaju smrti Maradone.\nMaradona je umro od „akutnog edema pluća i hronične srčane insuficijencije”, navedeno je u preliminarnom izveštaju o obdukciji.


Kategorija:Sprovođenje obuka i konsultacije iz finansijskog upravljanja i kontrole (FUK) i interne revizije\nNa osnovu člana 83. Zakona o budzetskom sistemu, Centralna jedinica za harmonizaciju (CJH), između ostalog, obavlja sledeća poslove: 1) stručnog usavršavanja rukovodilaca i zaposlenih u javnom sektoru iz oblasti finansijskog upravljanja i kontrole, u skladu sa međunarodno prihvaćenim standardima; 2) stručnog usavršavanja, sertifikacije i nadzora nad radom internih revizora; 3) vođenja registra ovlašćenih internih revizora u javnom sektoru. Takođe, predviđeno je da ministar finansija propisuje program za stručno obrazovanje i usavršavanje, kao i uslove i postupak sertifikovanja, odnosno polaganje ispita za sticanje profesionalnog zvanja ovlašćeni interni revizor u javnom sektoru.\nU skladu sa navedenim, CJH organizuje i sprovodi osnovne obuke iz oblasti finansijskog upravljanja i kontrole i interne revizije, kao i specijalizovane obuke iz oblasti internih kontrola koje su prevashodno namenjene rukovodiocima u javnom sektoru. Osnovna obuka iz oblasti FUK traje pet radnih dana, a iz oblasti interne revizije sedam radnih dana, dok se specijalizovane obuke organizuju kao jednodnevne radionice koje su tematski prilagođene konkretnim zahtevima korisnika javnih sredstava.\nObuka iz finansijskog upravljanja i kontrole\nZahtev za sprovođenje obuke iz finansijskog upravljanja i kontrole za svoje zaposlene podnosi rukovodilac korisnika javnih sredstava Ministarstvu finansija − Centralnoj jedinici za harmonizaciju (CJH) − administrativnom radniku u pisanoj formi. U zahtevu se navode imena i prezimena zaposlenih za koje se traži da pohađaju obuku. Administrativni radnik sakuplja pristigle zahteve za obuku, unosi ih u bazu pristiglih zahteva i kada u dogovoru za rukovodiocem zaduženim za obuke iz FUK-a odredi grupe za obuku i vreme vršenja obuke, mejlom obaveštava sve koji će biti polaznici obuke o datumu i mestu održavanja obuke. Obuka se vrši u trajanju od pet dana po programu i sa materijalima Centralne jedinice za harmonizaciju. Nakon što su prisustvovali petodnevnoj obuci i evidentirali svoje prisustvo u Listama prisutnosti za svaki dan obuke, polaznicima obuke ponaosob se izdaje Potvrda o pohađanju obuke iz FUK-a.\nObuka za rukovodioce KJS iz oblasti FUK-a\nZahtev za organizovanje jednodnevne obuke za rukovodioce kod korisnika javnih sredstava rukovodilac korisnika javnih sredstava dostavlja Ministarstvu finansija − Centralnoj jedinici za harmonizaciju − u pisanoj formi. Administrativni radnik sakuplja pristigle zahteve za obuku, unosi ih u bazu dostavljenih zahteva i kada u dogovoru za rukovodiocem zaduženim za obuke iz FUK-a odredi datum sprovođenja obuke mejlom obaveštava podnosioca zahteva – rukovodioca korisnika javnih sredstava o datumu sprovođenja jednodnevne obuke za rukovodioce. Rukovodilac zadužen za obuke iz FUK-a određuje raspored predavanja i vodi Evidenciju o rukovodiocima koji su prisustvovali obuci.\nKonsultacije za KJS iz oblasti FUK-a\nKonsultacije za KJS iz oblasti FUK-a mogu se vršiti na dva načina, telefonskim putem u razgovoru sa zaposlenima iz Centralne jedinice za harmonizaciju ili u vidu jednodnevne radionice na terenu kod korisnika javnih sredstava koju sprovode zaposleni u Centralnoj jedinici za harmonizaciju. Radionice se sprovode na osnovu pisanog zahteva rukovodica korisnika javnih sredstava za sprovođenje radionice za zaposlene vezano za pojedine oblasti iz FUK-a. U pisanom zahtevu rukovodioci mogu navesti i konkretno koje oblasti žele da budu obuhvaćene radionicom. Administrativni radnik sakuplja pristigle zahteve za radionice, unosi ih u bazu dostavljenih zahteva i kada u dogovoru za rukovodiocem zaduženim za obuke iz FUK-a odredi datum sprovođenja radionice mejlom obaveštava podnosioca zahteva – rukovodioca korisnika javnih sredstava o datumu sprovođenja radionice.\nOsnovna obuka za interne revizore\nPrijavu za pohađanje osnovne obuke za interne revizore podnosi korisnik javnih sredstava za lice koje je raspoređeno na radno mesto internog revizora, a koje je u radnom odnosu kod tog korisnika javnih sredstava.\nPrijava za pohađanje obuke podnosi se Ministarstvu finansija – Sektoru Centralna jedinica za harmonizaciju (CJH) u pisanom obliku. Pristigle prijave za obuku u Sektoru objedinjava administrativni radnik. U bazu podataka se unose svi polaznici obuke koji su prijavljeni za obuku. Kada se prijavi dovoljan broj polaznika obuke, organizuju se obuke za interne revizore. Polaznici obuke se pozivaju na obuku mejlom. Obuka traje sedam dana. Nakon završene obuke polaznici obuke dobijaju potvrdu o pohađanju obuke.\nPraktična obuka za interne revizore\nLice koje je završilo osnovnu obuku za interne revizore i osnovnu obuku za finansijsko upravljanje i kontrolu i ispunjava sve uslove shodno odredbama Pravilnika o uslovima i postupku polaganja ispita za sticanje zvanja ovlašćeni interni revizor u javnom sektoru dostavlja dopis Ministarstvu finansija, Sektoru Centralna jedinica za harmonizaciju (CJH), kojim zahteva obuku za praktičan rad na reviziji putem obavljanja dve revizije kod korisnika javnih sredstava kod koga je u radnom odnosu, uz stručnu pomoć Ministarstva − CJH.\nZahtev za praktičnu obuku (mentorstvo) prima administrativni radnik koji istu unosi u bazu podataka. Raspored mentorstva određuje pomoćnik ministra. Mentor dobija ovlašćenje potpisano od strane ministra za obavljanje dve revizije kod korisnika javnih sredstava.\nKada se praktična obuka završi, mentor potpisuje dnevnik praktične obuke kandidatu koji je dokaz da je praktična obuka obavljena, kao i dokument za prijavu ispita. Konsultacije za KJS iz oblasti interne revizije Konsultacije za KJS iz oblasti interne revizije obavljaju se telefonskim putem i pisanim putem. Na pisani zahtev KJS, u vezi sa tumačenjem iz oblasti interne revizije, daju se pisani odgovori Sektora Centralna jedinica za harmonizaciju (CJH).


Dinar je stabilan, nema razloga za brigu\nBeta 24. februara 2016. 09:40\nNa pitanje da li je kurs dinara danas najniži u ovoj godini, Tabakovićka je navela da je danas kurs 123,34 dinara za jedan evro.\nOna je upitala ko ima razloga da brine za stabilnost kursa i dodala da je od 2010. godine do januara 2016. dinar oslabio 21 procenat.\nPrema njenim rečima, NBS je juče intervenisala prodajom 20 miliona evra, želeći da spreči prekomerne oscilacije kursa.\n„Jeste ta vrednost kursa, ali jeste i prilagodjavanje stranih investitora koji imaju ovde kupljene hartije od vrednosti u skladu sa odlukama federalnih rezervi Amerike i drugih centralnih banaka pozicionirajući se tamo gde će imati najbolji profit“, kazala je guvernerka.\nKomentarišući pisanje medija da su banke čiji su vlasnici stranci iz Srbije izneli 280 miliona evra, guvernerka je rekla da je to loša interpretacija vesti.


DOBRI ODNOSI SRBIJE I RUSIJE: Nikolić i Čepurin o unapređenju ekonomske saradnje dve zemlje! - Beo News | Vesti iz Srbije, Australije i ExYu\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić sastao se danas sa ambasadorom Ruske Federacije u Srbiji, Aleksandrom Čepurinom i tom prilikom je konstatovano obostrano zadovoljstvo stanjem sveukupnih bilateralnih odnosa dveju zemalja.\nKako je saopšteno iz tog saveta, sagovornici su ispoljili poseban interes za unapređenje ekonomske saradnje i u tom smislu razmotrene su konkretne mogućnosti i planovi koji bi mogli da se realizuju u narednom periodu.\nPredsednik Nacionalnog saveta i ambasador Ruske Federacije razgovarali su o pripremama i realizaciji predstojećeg zasedanja Međuvladinog komiteta za trgovinu, ekonomsku i naučno-tehničku saradnju, koje će biti održano krajem novembra u Beogradu, ulozi Nacionalnog saveta za koordinaciju saradnje sa Ruskom Federacijom i NR Kinom tom prilikom, kao i o dinamici susreta zvaničnika i privrednika dve zemlje do kraja ove i početkom sledeće godine.\nAmbasador Ruske Federacije Aleksandar Čepurin upoznao je predsednika Nacionalnog saveta sa pripremama za nekoliko projekata koji bi doprineli poboljšanju ekonomske saradnje i rastu trgovinske razmene, a čija realizacija je moguća u naredne dve do tri godine.\nPredsednik Nacionalnog saveta za koordinaciju saradnje sa Ruskom Federacijom i NR Kinom Tomislav Nikolić istakao je da je Srbija zainteresovana za produbljivanje privrednih veza sa Ruskom Federacijom, i apsolutno spremna za realizaciju svih aranžmana koji će doprineti jačanju saradnje između Srbije i Ruske Federacije i rastu ruskih investicija u našoj zemlji.


NaslovnicaTuzla vijestiUniverzitet u Tuzli obilježava 44 godine rada i postojanja\nUniverzitet u Tuzli već 44 godine aktivno radi…\nUniverzitet u Tuzli je jedan od 8 javnih univerziteta u Bosni i Hercegovini. Osnovan je 1976. godine i jedan je od najstarijih univerziteta u državi. Tradicija visokog školstva u Tuzli datira još iz 50-tih godina 20. vijeka kada su osnovani prvi fakulteti Univerziteta.\nU okviru obilježavanja 44 godine rada i postojanja Univerziteta u Tuzli, sutra će u Amfiteatru A2 Filozofskog fakulteta, bit će upriličena Svečana akademija.\nTim povodom, u okviru Svečane akademije, bit će promovirani najbolji studenti, dobitnici “Zlatne plakete Univerziteta u Tuzli”, te uručena posebna priznanja Univerziteta u Tuzli profesorima koji su u protekloj godini izabrani u trajno zvanje redovni profesor i profesor emeritus.\nAkademija će biti održana u dva termina s početkom u 09:00 i 10:30 sati.\nUniverzitet u Tuzli obilježava 44 godine rada i postojanja 2


Mladi ako odu biće bogatiji, ali ne i srećniji – Televizija srpske dijaspore\nMladi ako odu biće bogatiji, ali ne i srećniji\nOd Goran Gajić\t Poslednja izmena 24.11.2019\nPremijer Severne Makedonije Zoran Zaev poručio je mladima na Regionalnom forumu mladih lidera u Novom Sadu da bi trebalo da ostanu u svojoj zemlji i učestvuju u kreiranju reformi.\n“Kako možemo da znamo šta je potrebno mladim ljudima, ako oni o tome ne budu govorili jasno i glasno. Pitanje je da li će se mladi uhvatiti u koštac s problemima i govoriti bez zadrške ili će otići u zapadnoevropske zemlje, gde će biti bogatiji, ali neće biti srećniji. Niko vam neće pokloniti napredak, morate sami da se borite za njega. Istorija kaže da su mladi ti koji su predvodili razvojne procese u zemlji”, rekao je Zaev.\n“Ako odu, imaće više novca, ali neće napredovati i tranfosrmirasti se i biti srećni. Kod kuće će imati priliku da naprave promene. Ako mladi žele da budu lideri, moraju znati da treba da predvode svoju zemlju, kao što je slučaj u Poljskoj. Mladi bi trebalo da budu pokretačka sila i u takvim okolnostima moramo produktivnost da povećamo, a ne da čekamo da neko drugi uradi naš domaći zadatak. Ne možemo da dopustimo da prespavamo ovaj proces, da ceo dan spavamo, a da uveče kažemo da želimo švajcarske ili nemačke plate“, rekao je Zaev.\nMakedonski premijer je ocenio da “mali šengen“, ili, kako je rekao, “mala Jugoslavija“ ubrzava ekonomski razvoj i da je cilj da javnosti bude poslata poruka da, pored podrške EU, zemlje regiona zajedno mogu učiniti još više.\n“Pre pet godina bilo je teško okupiti sve lidere u regionu. Balkan se menja i ovaj period ispred nas narednih deset godina zavisiće koliko ćemo brzo i efikasno promeniti naš region. Nadam se da će se ova priča, posle Novog Sada i Ohrida, gde smo razgovarali o ”malom šengenu”, preseliti i u druge gradove. Zadovoljstvo je da dođem u Novi Sad za tri sata, pre pet-šest godina trebalo mi je sedam sati“, rekao je Zaev.\nOn je objasnio šta je potrebno menjati.\n“Kada stanovnici Srbije dođu u Severnu Makedoniju, treba da se prijave kod organa vlasti, da dobiju radne dozvole, meni je to loš pokazatelj. Gubimo milijardu dolara čekajući na granicama, 80 odsto vremena naši kamioni na granicama provode, a samo 20 odsto koristi autoput. Kada veterinarska inspekcija za hranu potvrdi da je hrana ispravna, naše agencije takođe treba da potvrde i opet to dovodi do čekanja. Mnogo toga treba da se dogodi kako bismo drugu i treću traku otvorili i da se samo sa ličnim kartama prolazi“, rekao je Zaev.\nDodik: BiH je neuspešan eksperiment zapadne politike!\nHor „Singidunum“ u Minhenu obilježio jubilej


Doktorske studije – Fakultet za primenjenu ekologiju "Futura"\nSistem selekcije prijavljenih kandidata\nDOKTORSKE AKADEMSKE STUDIJE - ODRŽIVI RAZVOJ I ŽIVOTNA SREDINA\nKoordinator za doktorske akademske studije\nDoc. dr Svetlana Živković Radeta\nDoktor nauka – nauke o zaštiti životne sredine\nPrimarni cilj doktorskih studija Održivi razvoj i životna sredina je obuka budućih istraživača za novo društvo, zasnovano na konceptu održivosti, koji podrazumeva usklađivanje ekonomskog rasta i razvoja sa interesima zaštite životne sredine. Najvažniji opšti ciljevi studijskog programa su da podstakne i afirmiše kompleksno osposobljavanje i usavršavanje kroz primenjena istraživanja, kvalifikovano, kritičko i samokritičko mišljenje i pristup u svrhu rešavanja problema u zaštiti životne sredine. Program se zasniva na najsavremenijim naučnim dostignućima, na sinergiji u sticanju znanja primarno prirodnih kao i društvenih nauka. Dati koncept doktorskih studija u osnovi zasniva doktorat kao visoko profesionalno iskustvo koje se stiče na primarno naučno-istraživačkim projektima. Na taj način se formiraju kompetentni i moderno obrazovani naučni radnici osposobljeni za efikasno i kreativno delovanje u oblasti nauke o životnoj sredini, i to u četiri najznačajnija aplikativna aspekta istraživanja:\nprimene ekoremedijacionih postupaka za renaturalizaciju degradiranih prostora, primene zelenih tehnologija i time poboljšanja kvaliteta života;\nprimene strategije održivog razvoja na lokalnom i regionalnom nivou i u zaštićenim područjima;\nprimene koncepta ekološke, ekonomske, energetske održivosti i usklađivanja sa privrednim razvojem;\nzaštite, očuvanja i unapređenja genetičkih i bioloških resursa, sa posebnim akcentom na ekološko-ekonomske aspekte valorizacije i vrednovanja prirodnih resursa.\nCiljevi studijskog programa Doktorskih studija Održivi razvoj i životna sredina su usklađeni sa savremenim trendovima u pogledu osnovnih rezultata naučnih istraživanja iz oblasti životne sredine na nacionalnom, regionalnom i globalnom nivou u funkciji održivog razvoja. Jedan od važnijih ciljeva ovog studijskog programa je da unapredi obrazovanje i usavršavanje naučnika, ne samo u oblastima u kojima rade, već i u sposobnosti da identifikuju, vode, inkorporiraju ispitivanja o životnoj sredini u istraživačke i razvojne projekte, kako bi se obezbedila zdrava osnova u prirodnim ekosistemima, ekologiji i upravljanju prirodnim resursima. Cilj je da se razviju naučni profili, koji su sposobni za rad u interdisciplinarnim programima zaštite životne sredine i održivog razvoja, uključujući i oblasti primenjenih i društvenih nauka.\nSavladavanjem studijskog programa student stiče predmetno-specifične kompetencije za temeljno poznavanje i razumevanje procesa ekoremedijacije, zaštite, očuvanja i unapređenja prirodnih resursa sa aspekta održivog razvoja , sposobnost rešavanja problema uz primenu savremenih naučnih metoda i postupaka, povezivanje osnovnih znanja iz različitih oblasti i njihovu primenu, sposobnost praćenja savremenih dostignuća u nauci i struci.\nStudenti kao specijalizovani i kompetentni stručnjaci iz oblasti zaštite životne sredine postaju sposobni da stečena znanja i veštine primene na adekvatan način u poslovima kojima nameravaju da se bave a prvenstveno u istraživačkom radu, akademskoj zajednici, društveno odgovornim korporacijama i industriji, lokalnoj samoupravi, državnim organima u rukovođenju dizajniranja, razvoja i aplikacije programa i projekata iz oblasti zaštite životne sredine i održivog razvoja.\nStudijski program Doktorske akademske studije Održivi razvoj i životna sredina u trogodišnjem trajanju obuhvata ukupno 6 predmeta, od kojih su 2 obavezna na prvoj godini i 4 izborna (2 u prvoj godini studija i 2 u drugoj godini), koji se biraju od 17 ponuđenih predmeta, zatim, Istraživački naučni rad koji je isključivo studijski istraživački rad u funkciji osposobljavanja za izradu doktorske disertacije, kao i izradu same doktorske disertacije. Istraživački naučni rad student započinje u trećem semestru i traje do šestog semestra, s tim da je student angažovan na trećoj godini samo na studijskom istraživačkom radu. Predmet istraživačkog rada se definiše u okviru naučno-istraživačkih projekata koji se realizuju u ustanovi.\nUvođenjem obaveznih predmeta Metodologija naučno-istraživačkog rada i Analiza i interpretacija eksperimentalnih rezultata, na prvoj godini studija, studenti će ovladati akademskim i praktičnim veštinama neophodnim za planiranje, izvođenje, tumačenje, obradu, analizu i saopštavanje rezultata naučno-istraživačkog rada, što će im biti dragoceno iskustvo u daljem bavljenju naučno-istraživačkim radom.\nAktivnu nastavu čine predavanja i studijski istraživački rad kroz koji se student osposobljava da pristupi izradi doktorske disertacije. Izrada doktorske disertacije nosi ukupno 20 ESPB. Student može da bira bilo koji predmet iz priloženog spiska izbornih predmeta pod uslovom da izabrani predmet doprinosi njegovoj edukaciji za sticanje akademskog zvanja i preduslova za obavljanje poslova za koje se usmerava. U tom smislu, na početku doktorskih studija studentu se kao savetnik dodeljuje jedan od nastavnika uključenih u izvođenje datog studijskog programa, koji ima zadatak da usmeri studenta i pomogne mu u odabiru predmeta. Savetnik ne mora obavezno da bude i mentor studentu pri izradi doktorske disertacije. Prosečna opterećenost studenta je 40 časova nedeljno tokom 3 godine studija.\nProgramski gledano, doktorske akademske studije Održivi razvoj i životna sredina su celovite, sveobuhvatne i usaglašene, najpre sa master akademskim studijama na Fakultetu za primenjenu ekologiju “Futura”, a potom i strukturno, u smislu kompatibilnosti, i sa sličnim studijskim programima inostranih visokoškolskih ustanova, od kojih je dovoljan broj sa evropskog obrazovnog prostora:\nPhD Programme in Sustainable Development – UCD, Dublin, Ireland\nEnvironmental Sciences And Policy Ph.D. Program – CEU, Budapest, Hungary\nPhD Program in Climate Changes and Sustainable Development Policy – Universidade Tecnica de Lisboa, Portugal https://fenix.ist.utl.pt/cursos/deaacpds/curricular-plan\nStudijski program je usaglašen sa evropskim standardima u pogledu upisa studenata, trajanja studija, uslova za prelazak u narednu godinu studija (iskazan minimumom ESPB), sticanja diplome, kao i načina studiranja (dizajniranje fleksibilnog profila izborom određenih predmeta sa široke liste izbornih predmeta). Konačno, ovaj studijski program doktorskih akademskih studija je formalno usklađen sa utvrđenim standardima za akreditaciju.\nU realizaciji studijskog programa Doktorske akademske studije Održivi razvoj i životna sredina učestvuje ukupno učestvuje 12 nastavnika, odnosno 6 redovnih profesora, 1 vanredni profesor, 2 docenta, 1 viši naučni saradniki 2 profesora emeritusa. Za izvođenje studijskog programa Doktorske akademske studije Održivi razvoj i životna sredina.\nProces kontrole kvaliteta sastoji se u neprekidnom praćenju kvaliteta nastave, kvaliteta doktorskih disertacija i kvaliteta resursa potrebnih za uspešno sprovođenje doktorskih studija. Kvalitet studijskog programa ocenjuje se na osnovu kompetentnosti nastavnika, uključivanja studenata u naučnoistraživačke projekte, kvaliteta raspoloživih resursa (savremenost opreme, savremenost dostupne literature u biblitekama i bazama), broja naučno-istraživačkih projekata i publikacija realizovanih u okviru doktorskih studija.\nKroz doktorsko obrazovanje na Fakultetu za primenjenu ekologiju FUTURA, stvoriće se stručnjaci koji će biti u stanju prihvatiti načela održivog razvoja i razviti veštine i kompetencije kako za visokostručni rad u neposrednim područjima koja su u fokusu održivog razvoja tako i steći kompetencije za primenjivanje načela održivog razvoja u svakodnevnom radu u drugim područjima. Krajnji cilj doktorskih studija je stvoriti istraživački potencijal koji će biti u stanju odgovoriti na izazove globalnih promena i pokrenuti kolaborativna istraživanja.


Nove tehnologije u obrazovanju 2017 - ELEMENTARIJUM\nDo 21. oktobra otvorene prijave za predavače na konferenciji ”Nove tehnologije u obrazovanju 2017”\nOrganizacioni tim konferencije i sajma ”Nove tehnologije u obrazovanju 2017” poziva sve zainteresovane da se prijave za učešće na ovom događaju. Konferencija i sajam će se održavati od 9. do 11. februara u prostorijama Belexpocentra i hotela Holiday Inn u Beogradu.\nZa učešće na ”Novim tehnologijama u obrazovanju 2017” mogu se prijaviti svi učitelji, nastavnici, profesori, direktori škola, načelnici školskih uprava i ostali koji su na neki način uključeni u sistem obrazovanja. Prijava se vrši popunjavanjem formulara na sajtu događaja do 20. januara 2017. godine, a učešće je besplatno.\nCilj konferencije i sajma je unapređenje kvaliteta obrazovanja na Zapadnom Balkanu kroz upoznavanje sa ključnim odlikama, značajem i mogućnostima upotrebe informaciono-komunikacionih tehnologija (IKT) u obrazovanju.\nBudući predavači na ovoj međunarodnoj konferenciji mogu se prijaviti do 21. oktobra, a autori radova koji budu izabrani za predstavljanje na konferenciji biće pozvani najkasnije do 01. novembra.\nPredavači koji žele da kolegama predstave svoje ideje i primere dobre prakse mogu se prijaviti u nekoliko oblasti upotrebe IKT-a u: predškolskom obrazovanju, osnovnom i srednjem obrazovanju, visokom obrazovanju, inkluzivnom obrazovanju, liderstvu u školama i razvoju menadžmenta ljudskih resursa.\nDogađaj organizuju British Council, Britanska ambasada, Tim za socijalno uključivanje i smanjenje siromaštva Vlade republike Srbije, Ministarstva trgovine, turizma i telekomunikacija, Ministarstvo prosvete, nauke i tehnološkog razvoja, Centar za promociju nauke, Privredna komora Srbije, kompanija Skills i drugi partneri. Centar za promociju nauke jedan je od partnera konferencije.\nIstražite više o ”Nove tehnologije u obrazovanju 2017”\nIstražite više o uslovima za učešće na konferenciji.\nUgovor sa Nobelom


Putin u telefonskom razgovoru čestitao Vučiću - Radio Kosovska Mitrovica\nPutin u telefonskom razgovoru čestitao Vučiću\n6. April 2022, 16:44\nPredsednik Rusije Vladimir Putin je u telefonskom razgovoru čestitao predsedniku Srbije Aleksandru Vučiću na pobedi na predsedničkim izborima.\nVladimir Putin je poželeo predsedniku Vučiću sreću i uspeh na odgovornoj dužnosti šefa države i napredak Srbije u narednih pet godina, uz uverenje da će Srbija i Rusija sačuvati istinski prijateljske odnose, saopšteno je iz Službe za saradnju s medijima predsednika.\nPutin je Vučiću čestitao i na pobedi SNS-a na parlamentarnim izborima.\nPredsednik Vučić zahvalio je na čestitkama i rekao da će Republika Srbija nastaviti da vodi politiku evropskog puta, uz očuvanje svojih iskrenih i tradicionalnih prijateljskih odnosa sa Ruskom Federacijom.\nDvojica predsednika analizirali su ekonomsku situaciju i bilateralne odnose u sferi energetike i trgovinske razmene, koja je u 2021. i u prva dva meseca 2022. godine zabeležila rast, što je dobar znak uspešne saradnje, navodi se u saopštenju.\nVučić je upoznao Putina sa teškoćama sa kojima se Srbija suočava prilikom uvoza sirove nafte i izrazio uverenje da će rukovodstva “Gaspromnjefta” i Republike Srbije, kao i partneri iz EU, naći izlaz iz takve situacije.\nU isto vreme, predsednici Vučić i Putin su konstatovali da dugogodišnji ugovor za gas, koji je imala Srbija, ističe 31. maja tekuće godine, te da je neophodno u najkraćem vremenskom periodu pokrenuti razgovore o ceni, količinama i drugim uslovima nabavke ovog, za Srbiju, važnog energenta.


Zelena energija Srbije – Obnovljivi izvori energije i energetska efikasnost | ZELENE NOVINE\nOblast ulaganja u obnovljive izvore energije je gotovo regulatorno zaokružena, i to se vidi po broju investitora koji su zainteresovani za ulaganje u ovu oblast, smatraju u resornom ministratsvu. Međutim kako se moglo čuti na panelu posvećenom ovoj temi na konferenciji ‘Zelena energija’, koju je organizovao BIZLife, investitori nisu baš bili takvog mišljenja.\nPrema rečima Zorane Mihajlović, ministarke energetike, razvoja i zaštite životne sredine zadatak ministartsva je bio da obezbedi dovoljno energije iz obnovljivih izvora po održivim cenama. U ovoj oblasti postoji dosta potencijala koji do sada nisu iskorišćeni , a cilj Vlade je zelena energija. Pored ostalog ovo ministartsvo je izmenilo Zakon o energetici,donelo nacionalni akcioni plan, kao i četiri uredbe za podstocanje ulaganja.Dobar primer otvorenosti za ulaganje su male hidroelektrane gde se dozvole daju po prvi put na javnom konkursu. „Obnovljivi izvoru su ključni faktor za podizaanje energetse efikasnosti zemlje“, tvrdi Mihajlović.\nSrbija je potpuno balansirano pristupila ulaganju u obnovljive izvore, gde se najveći potencijal vidi u biomasi, ali i energiji vetra i hidrienergij kaže Dejan Trifunović, pomoćnik ministra energetike. Navodeći primer Španije koja ukida subvencije za silarnu energiju, on je naveo da će ovaj vid energije biti podstican ograničeno.\nGlavna zamerka Ane Brnabić, predstavnika udruženja Srpskog udruženja za energiju vetra (SEWEA), je nedostatak predvidljivosti za investitore. Tako je na sajtu ministartsva stajao jedan nacrt pravilnika o energetskim dozvolama, da bi usvojen bio sasvim drugačiji akt. Po rečima Trifunovića, drugačije rešenje nije bilo moguće jer bi bilo u suprotnosti sa Zakonom o energetici čija se izmena očekuje do kraja godine.\nKompanija NIS planira da postane vodeći proizvođač energije u regionu, a jedna od prvih investicija je vetropart u Plandište, čiji je NIS suvlasnik. Po rečima Masima Kapobjankija zaduženog za obnovljive iuboreu NIS, kompanija traži mogućnost investiranja u regionu u oblasti geotermalne energije,biomase i hidroenergije. Cilj je od ukupne energije koju komanija proizvodi 10 do 20 odsto bude iz obnovljivih izvora.


Slika: Wikipedia, Madzzak\nHrvatska i Republika Srpska potpisale su protokol o saradnji zahvaljujući kome će biti omogućena gasifikacija naftne rafinerije Bosanski Brod i veza sa gasnim sistemom Hrvatske, čime će se smanjiti prekogranično zagađenje vazduha koje je godinama unazad bilo predmet rasprave dve strane.\nDogovor o saradnji potpisan je poslednjeg dana oktobra, izvestili su hrvatski mediji. Dokument će omogućiti gasifikaciju nafte rafinerije u Bosanskom Brod i doprineti poboljšanju kvaliteta vazduha u susednom Slavonskom Brodu u Hrvatskoj, i smanjiti rizike po zdravlje ljudi, navodi hrvatsko Ministarstvo energetike u saopštenju.\nStara naftna rafinerija u Bosanskom Brodu 2007 je prodata ruskoj kompaniji Zarubeznjeft koji je uposlio staru proizvodnu liniju sirove nafte kapaciteta 1.2 miliona tona godišnje. Od 2010. godine konstantno visok nivo emisije zagađivača meri se u Slavonskom brodu.\nAgencija za zaštitu životne sredine 2013. je rangirala Slavonski Brod kao grad sa najgorim kvalitetom vazduha u Hrvatskoj, izvestio je Environmental Justice Atlas. Građani, lokalne i nacionalne vlasti organizovale su veliki broj protesta u Slavonskom brodu zbog zagađenja.\nPočetna » Vesti » Životna sredina » Prekogranični dogovor o smanjenju zagađenja u Slavonskom Brodu


Ćosić: Niko nema pravo da se tako ponaša - FILTER\nĆosić: Niko nema pravo da se tako ponaša\nGradonačelnik Istočnog Sarajeva Ljubiša Ćosić izjavio je Srni da je odluka Olimpijskog centra “Jahorina” da raskine ugovor o besplatnom skijanju za djecu sa područja Istočnog Sarajeva u suprotnosti sa društvenim i lokalnim interesom i da će, ukoliko ne bude povučena, gradska uprava adekvatno odgovoriti na ovaj potez.\nĆosić je naglasio da predstavnici Olimpijskog centra nisu juče prisustvovali tematskoj sjednici Skupštine opštine Pale na kojoj se raspravljalo o inicijativi za izmjenu regulacionog plana i obrazložili svoje inicijative, ali su povukli potez koji je izazvao ogorčenje javnosti.\nOn je ukazao da je Olimpijski centar samo preduzeće koje je dominantno finansirano od Vlade Republike Srpske i da sve njihove poduhvate finansira Vlada, odnosno da nijedan od tih poduhvata ne finansiraju od svoje dobiti, iz svojih sredstava, nego kroz zaduženje za koje garantuje Vlada.\n“Nakon ovog poteza sumnjam u sve njihove poslovne poteze samo zbog toga što se na takav način svete jednoj lokalnoj zajednici. Njihov potez je reagovanje na zaključke sjednice Skupštine opštine Pale, a ponašaju se kao kad djetetu oduzmete igračku, pa se ono naljuti”, rekao je Ćosić.\nOn je poručio da niko nema pravo da se tako ponaša u ovoj zemlji.\n“Ja sam dobio 20.000 glasova za gradonačelnika u ovom gradu, a ni na koji način ne bih uvrijedio nijednog stanovnika. Oni su, međutim, ovim potezom uvrijedili mnoge porodice i koncept da stanovnici Istočnog Sarajeva ostvaruju pogodnosti i da naša djeca imaju priliku da skijaju na Jahorini”, konstatovao je gradonačelnik Istočnog Sarajeva.\nĆosić je naveo da je sa saradnicima nedavno razvio model koji treba da omogući i jeftinije karte za druge kategorije stanovnika, jeftiniji parking i bolji pristup privrednicima koji posluju na planini.\n“Želio sam to da predložim, ali kako predložiti kada ljudi imaju vrstu samovolje i ovakve ugovore prekidaju bez ikakvih konsulatacija i dogovora i ponašaju se kao ‘uvrijeđena mlada’. Ako ne povuku potpis, mi ćemo biti prinuđeni da povučemo i neke druge poteze”, poručio je Ćosić.\nOn je istakao da je Olimpijski centar “Jahorina” preduzeće od strateškog interesa za Republiku Srpsku koje samo ima zadatak da upravlja vertikalnim ski-transportom.\n“To ni na koji način nije preduzeće koje bilo šta drugo radi na planini. Sve ostale ingerencije su u nadležnosti lokalne zajednice, kako opštine tako i Grada i na taj način ću se kao gradonačelnik i ponašati prema njima”, naglasio je Ćosić.\nTags: Jahorina Ljubiša Ćosić olimpijski centar jahorina skijanje\nPrethodna OC „Jahorina“ jednostrano raskinuo ugovor o besplatnom skijanju djece\nSledeća Saopštenje OC “Jahorina”: Sve o rezultatima, o djeci jedna rečenica


Pet izbegličkih porodica dobilo gradjevinski materijal za popravku kuća – GRAD Kruševac\nNaslovna » Društvo » Pet izbegličkih porodica dobilo gradjevinski materijal za popravku kuća\nPet porodica, izbeglica iz Bosne i Hrvatske, koje imaju prebivalište na području Kruševca, dobilo je po paket gradjevinskog materijala. Pomoć su dobili u okviru\nRegionalnog stambenog programa za rešavanje stambenih potreba izbeglica koji u Srbiji zajednički sprovode lokalne samouprave, Komesarijat za izbeglice i migracije, UNHCR i OEBS.\n– Svaka od ovih pet porodica predstavlja jedan pozitivan iskorak u trajnom rešavanju problema i nadam se da će se ovakav pozitivan trend u vidu doniranja građevinskog materijala nastaviti ne samo u Kruševcu već širom Srbije – rekao je u ime misije OEBS-a u Srbiji Džejms Stokstil.\nU ime Komesarijata za izbeglice i migracije korisnicima se obratila Jelena Kamatović koja je istakla odlični saradnju sa Gradom u sprovođenju Regionalnog stambenog programa. Ugovore je u ime Grada potpisala zamenica gradonačelnice Vesna Lazarević.\nNada Sladović, čija je porodica jedna od pet koje su dobije gradjevinski materijal, kazala je za krusevacgrad.rs da su u Parunovcu kuću kupili 1995. godine i da su je do sada više puta renovirali.\n– Krov nam je u veoma lošem stanju i ovu pomoć, koja nam mnogo znači, ćemo iskoristiti da ga popravimo – rekla je ona.\nVrednost Programa, prema podacima Gradske uprave Kruševac, na nivou Srbije iznosi 330 miliona evra, a za Kruševac je opredeljeno oko 1,8 miliona evra.\nU okviru Programa u Kruševcu bi do kraja godine bi trebalo da bude završena zgrade u kojoj će stanove u zakup na određeno vreme sa mogućnošću kupovine dobiti 20 izbegličkih porodica. Do sada su za dve izbegličke porodice, koje su imale svoje zemljište, izgrađene montažne kuće, a očekuje se dodela za još tri porodice. Takodje, do avgusta 2019. godine treba da budu završene još dve zgrade za 30 porodica koje će stanove dobiti u zakup na određeno vreme sa mogućnošću kupovine. Isti je rok i za završetak tri zgrade za socijalno stanovanje u zaštićenim uslovima u kojima će biti obezbedjeni stranovi za deset korisnika. Kroz pomenuti Program je dodeljeno i pet paketa gradjevinskog materijala te obezbedjena sredstva za za kupovinu 5 seoskih kuća.\nPet porodica, izbeglica iz Bosne i Hrvatske, koje imaju prebivalište na području Kruševca, dobilo je po paket gradjevinskog materijala. Pomoć su dobili u okviru Regionalnog stambenog programa za rešavanje stambenih potreba izbeglica koji u Srbiji zajednički sprovode lokalne samouprave, Komesarijat za izbeglice i migracije, UNHCR i OEBS. - Svaka od ovih pet porodica predstavlja jedan pozitivan iskorak u trajnom rešavanju problema i nadam se da će se ovakav pozitivan trend u vidu doniranja građevinskog materijala nastaviti ne samo u Kruševcu već širom Srbije – rekao je u ime misije OEBS-a u Srbiji Džejms Stokstil. U ime Komesarijata za izbeglice i…\nizbeglice kuca materijal porodica\t2018-10-17\nTag : izbeglice kuca materijal porodica\nPrethodni : SNS – Vlast brine o građanima\nSledeći : Crveni krst Kruševac obeležio međunarodne dane hrane i borbe protiv siromaštva\n18. aprila 2021., 04:37


Real Madrid dogovorio sve uslove: Na Santiago Bernabeu stiže Eden\nReal Madrid dogovorio sve uslove: Na Santiago Bernabeu stiže zvijezda od 100 miliona eura\nReal Madrid dogovorio sve uslove sa igračem, navode izvještaji iz Engleske. Španski klub je navodno postigao dogovor sa igračem, ali Chelsea traži 100 miliona eura za belgijskog reprezentativca.\nReal Madrid se navodno dogovorio sa Edenom Hazardom za transfer koji bi se mogao ostvariti na ljeto, ali će morati dati 100 miliona eura kako bi ga doveli u svoje redove, piše AS.\nU izvještaju se navodi da je Zinedine Zidane želio belgijskog reprezentativca na Santiago Bernabeu od 2010. godine, ali on je sada jedan od prioritetnih ciljeva španskog kluba.\nSugestira se da bi dolazak Hazarda značio odlazak jednog od Realovih igrača, imena koja se spominju su James Rodriguez ili Isco, obojica su bili povezani sa odlaskom iz Madrida na kraju sezone.\nAS također tvrdi da je Chelsea tražio 100 miliona eura od Real Madrida za Belgijanca, koji ima ugovor do 2020. godine.\nDa li će se ovaj transfer ostvariti ostaje nam da vidimo do kraja ove sezone, ali ukoliko se ostvari bilo bi vrlo zanimljivo vidjet Hazarda kako se snalazi u La Ligi.\nOznake: Chelsea • Eden Hazard • Real Madrid • Santiago Bernabeu


Savo Milošević glumio u predstavi „Otkačene” i dobio ovacije! - SPORTSKI ŽURNAL\nSavo Milošević glumio u predstavi „Otkačene” i dobio ovacije!\nKad se pojavio na sceni „Akademije 28”, nagrađen je i pre izgovorenog teksta burnim aplauzom. Kad je sa kolegama glumcima izašao da se pokloni, takođe...\nSavu Miloševiću kraj ove sedmice rezervisan je za ovacije, plod superiornog „izvođenja” u dve predstave: fudbalske sa Partizanom je kao režiser „rasturio” u četvrtak Astanu, pozorišne kao glumac oplemenio je u petak „Otkačene”!\nŠef struke crno-belih oduvek je plenio i umetničkom sklonošću: nije tajna da poseduje odlične glasovne mogućnosti, pride, već izvesno vreme ima zapaženu rolu i na „daskama koje život znače”.\nMosquito · 06 oktobar, 2019 23:32


Fudbal i odbojka za vikend | Banjaluka.net\nFudbal i odbojka za vikend\nPredstojeći sportski vikend u Banjoj Luci biće u znaku fudbala i odbojke. U okviru 11. kola Premijer lige BiH, u jednom od derbija ovog kola, fudbaleri Krupe dočekuju Široki Brijeg. Utakmica Krupa – Široki Brijeg biće odigrana u subotu 14. oktobra, na stadion u Krupi na Vrbasu, sa početkom u 15.30 časova. Fudbaleri Borca u ovom kolu gostuju u Mostaru gdje će igrati sa Zrinjskim, vodećim timom prvenstva.\nNakon pobjede na startu nove sezone u Višegradu, odbojkašice UOK BL volej u drugom kolu Premijer lige BiH, dočekuju Kulu iz Gradačca. Susret BL volej – Kula biće odigran u subotu, u Univerzitetskoj sportskoj dvorni u kampusu, sa početkom u 18.30 časova.


Hoće li Federacija dobiti poseban fond za liječenje djece\n0\tFebruar 10, 2019 22:00\nSvjedoci smo svakodnevnog prikupljanja novca za liječenje djece u inostranstvu putem humanitarnih akcija i donacija građana\nPremda je osnovan prije tek nešto više od godinu, ovaj Fond već je umnogome opravdao svoju svrhu. Do sada je zahvaljujući prikupljenom novcu odobreno 80 zahtjeva za liječenje i dijagnostiku 68-ero djece iz RS-a. Fond je uspostavio saradnju sa klinikama diljem svijeta – Austrija, Španija, Njemačka, Švicarska, Slovenija, Turska, Italija…, neke su od zemalja gdje su djeca iz RS-a upućena na liječenje.\nFond solidarnosti za liječenje djece u RS-u finansira se kroz posebne doprinose iz budžeta Vlade RS-a i budžeta općina i gradova, od kupljenih automobila u javnom sektoru i od neto plaća zaposlenih u RS-u. Izdvajanja od neto plaća iznose 0,25 odsto, a iz budžeta institucija izdvaja se 0,025 odsto. Kako navode iz Fonda, najveći broj zahtjeva za dijagnostiku odnosi se na genetska ispitivanja, a na liječenje su djeca upućivana zbog tumora, operacija srca, transplantacije koštane srži i drugih teških oboljenja.\nNa stranici Fonda nalaze se detaljne informacije o radu Fonda, uključujući stanje na računima, izvode iz banaka, odobrene zahtjeve i drugo, kako bi javnost u svakom momentu imala uvid u to gdje je svaka marka potrošena. Prema posljednjem izvodu od 5. februara ove godine, Fond solidarnosti za liječenje djece u RS-u trenutno raspolaže sa blizu tri miliona maraka – tačnije, 2.730.941 KM.\nFond solidarnosti iz kojeg se finansira liječenje pacijenata u inostranstvu postoji i u Federaciji BiH, i to još od 2002. godine. Među oboljenjima koje pokriva ovaj fond su transplantacije koštane srži, operacije urođenih srčanih mana, rijetkih oboljenja i osteosarkoma kod djece, tumora oka, ekstenzivne opekotine veće od 60 posto, transplantacija jetara, bubrega, srca, gušterače i rožnice, transplantacija koštane srži kod odraslih, elektrofiziološka ispitivanja aritmija… Međutim, za razliku od RS-a gdje je osnovan zaseban fond isključivo namijenjen liječenju najmlađih pacijenata, iz budžeta federalnog Fonda solidarnosti, koji iznosi oko 150 miliona maraka godišnje, finansira se liječenje i djece i odraslih.\nVlada Federacije BiH svake godine donosi odluku o izdvajanju određenog procenta iz doprinosa koji se uplaćuju za obavezno zdravstveno osiguranje za Fond solidarnosti. Iako su iz FZZO često isticali da zahtjevi za liječenje u inostranstvu prevazilaze okvire njihovog budžeta, procenat iz doprinosa ne mijenja se već godinama i iznosi 10,2 posto. Zakonom je propisana obaveza da se iz budžeta FBiH za federalni Fond solidarnosti izdvaja onoliko koliko se ostvari iz doprinosa za obavezno zdravstveno osiguranje. To znači da bi u 2019. godini iz budžeta FBiH trebalo za Fond izdvojiti 136 miliona KM, a budžetom FBiH je odobreno 30,5 miliona KM, što je tek 22,4 posto od zakonom propisanog iznosa, navode iz FZZO.\nUprkos postojanju Fonda, svjedoci smo svakodnevnog prikupljanja novca za liječenje djece u inostranstvu putem humanitarnih akcija i donacija građana. Zbog toga je u Tuzli prije nekoliko dana pokrenuta inicijativa da se i u Federaciji, kao i u RS-u, oformi zaseban fond za dijagnostiku i liječenje djece.\n– Samo Zavod zdravstvenog osiguranja TK u prošloj godini imao je deset miliona neutrošenih sredstava, a mnogo je pacijenata koji pred ovim Zavodom nisu ostvarili svoja prava, što se ne bi smjelo događati. Također, mi u FBiH imamo 11 fondova, što je izvor nejednakosti nejednakosti i neravnopravnosti građana. U nekim kantonima se izdvaja oko 400 KM po pacijentu, a u drugim oko 800 KM, dakle duplo više, a to posebno pogađa i djecu kao najranjiviju kategoriju – kaže gradonačelnik Tuzle Jasmin Imamović, jedan od inicijatora osnivanja fonda.\nOvom inicijativom se traži usvajanje zakona kojim bi bio uspostavljen fond solidarnosti za dijagnostiku i liječenje teških oboljenja kod djece. Pravo na dodjelu sredstava imala bi djeca starosti do 18 godina, a Vlada FBiH imenovala bi upravni odbor od 15 članova, koji bi činili predstavnici zavoda zdravstvenog osiguranja u FBiH i svih deset kantona, kao i istaknuti zdravstveni radnici. Članovi upravnog odbora radili bi bez naknade, dok bi direktora fonda i članove komisije za dodjelu sredstava plaćao ZZO FBiH.\nKako je planirano, Fond bi se finansirao od po 0,25 posto prihoda iz budžeta FBiH i kantona ostvarenih u prethodnoj godini, jedan posto sredstava ZZO FBiH, te od donacija gradova i općina, privrednih društava… Izdvajalo bi se također pet posto od vrijednosti kupljenih automobila javnih preduzeća i ustanova, sa izuzetkom MUP-a i zdravstvenih ustanova.Izvor: Faktor\nPovratak zime i pad temperatura\nLagumdžija: Da li je bivši predsjednik SDP-a glasao za koaliciju sa SDA?


► Lončar: Zahtev da se iz fonda pomogne obolelom detetu nije upućen na vreme\nMinistar zdravlja Zlatibor Lončar izjavio je danas da je država imala sredstava da pomogne obolelom četvorogodišnjem Dušanu Todoroviću, ali da niko nije na vreme uputio zahtev za dobijanje novca iz budžetskog fonda za lečenje dece koja boluju od retkih bolesti.\nLončar je za RTS rekao da je od početka godine iz tog fonda uplaćeno više od 218 miliona dinara za lečenje 120 dece.\nOn je rekao da je dečak kasno sinoć vladinim avionom prebačen u bolnicu u Španiju i da je tamo uredno primljen nakon što je "dao garancije države Srbije".\n"Niko nije poslao zahtev za Dušana. Prvi zvanični zahtev bio je u petak po podne. Ne možemo mi van procedure, postoje komisije, ... zato molim sve da upute zahtev Republičkom fondu", kazao je Lončar.\nLončar je najavio da će država uplatiti 250.000 evra jednoj nevladinoj organizaciji kao bi pomogla lečenje još petoro dece u inostranstvu.\nČetvorogodišnji Dušan Todorović iz Svilajnca oboleo je od tumora nadbubrežne žlezde, a za njegovo lečenje sredstva sakupljana između ostalog i preko društvenih mreža.\nDete je otputovalo na lečenje u Barselonu u Španiji, pošto je anonimni donator uplatio svotu od 70.000 evra koja je nedostajala.\nLončar: Mali Dušan je dobro, na svakih sat vremena sam u kontaktu sa lekarima\nMinistar zdravlja Zlatibor Lončar izjavio danas da je četvrogodišnji Dušan Todorović, koji je otišao na lečenje u Barselonu, dobro i stabilno i da je na svakih sat vremena u kontaktu sa lekarima koji ga leče.\nLončar je za televiziju Pink kazao da su urađene prve analize i da bi Dušan Todorović trebalo da ujutru krene sa terapijom.\n"Ko može da pomogne, neka pomogne, ko ne može, nemoj samo da odmaže. Nemoj da koristmo ovo u neke druge svrhe", kazao je Lončar.\nOn je podsetio da će sutra biti uplaćeno 250.000 evra na račun fondacije za lečenje još petoro dece i dodao da "ima tu novca za više od petoro dece".\nKako je rekao, 2012. godine kada nije postojao Budžetski fond za lečenje dece, 45 dece je otputovalo na lečenje u inostranstvu, a 2015. godine 40.\n"Već 2017. godine 614 mališana je otišlo samo preko Republičkog fonda za zdravstveno osiguranje na lečenje", kazao je Lončar.\nBudžetski fond je osnovan 2014. godine, a kako je rekao, 127 dece je preko njega je do sada otišlo na lečenje u inostranstvo, a 241 uzorak je poslat na ispitivanja, jer u Srbiji nije mogla da se uspostavi dijagnoza.\nLončar je rekao da je nastala situacija u kojoj se "prvo sazna za nešto preko društvenih mreža" i pozvao roditelje bolesne dece da podnesu zahtev u Ministrastvu zdravlja.\n"Dođite sa zahtevom u Ministarstvo zdravlja, posebno postoje ljudi koji se samo time bave. Vaše je samo to. Istog dana nazovemo da dođete, da donesete dokumentaciju, da sednemo, da pozovemo stručnjake koji se bave time i da rešimo vaš problem", rekao je Lončar.\nOcenio je da niko nije podneo zahtev Budžetskom fondu, koji je odbijen jer nije bilo novca.\nOn je dodao da se 2. oktobra otvara novi deo bolnice "Dragiša Mišović", da je zemunska bolnica dobila magnetnu rezonancu, kao i da se gradi nova Infektivna klinika.\n"Oni što nas napadaju, za njihovo vreme tu nije uloženo ni da se okreči. Bilo je teško da se napravi analiza i da se sazna da Infektivna klinika ne može izdrži bilo kakvu rekonstrukciju, takvo je zemljište, mora ta zgrada da se sruši i napravi nova", ocenio je Lončar.\nministar zdravlja /\n16.09.2018, 10:03h vreme Preporuči\nZar vi znate znacenje reci VREME u zivoru deteta, BAGRO lopovska\nMinistar zdravlja Srbije Zlatibor Lončar nije hteo danas da komentariše tvrdnju nekadašnjeg načelnika Uprave kriminalističke policije Srbije Rodoljuba Milovića o vezama Lončara sa Zemunskim...\nMiodrag Stojanović, kum munistra zdravlja Zlatibora Lončara, ranjen je pre dve večeri iz vatrenog oružja, piše list Danas.


Krupajsko vrelo - Turisti Srbije : Turisti Srbije\nKrupajsko vrelo je jedna od najatraktivnijih turističkih destinacija istočne Srbije i mesto sa nestvarnom prirodnom lepotom. Nalazi se na oko 30 km od Žagubice, 150 km od Beograda, 90 km od Kragujevca i oko 140 km od Niša.\nTemperatura vode vrela na prelazi 11°C, a ronioci su, tokom istraživanja, uspeli da se spuste na čak 123 metara dubine.\nNapomenuli bismo da kada dođete do kompleksa Krupajskog vrela i krenete ka vrelu u smeru koji putokaz pokazuje, nailazite na prolaz sa čije obe strane je voda, sa jedne reka a sa druge ribnjak sa pastrmkom, koji je veoma uzan pa sam prolazak i mimoilaženje sa drugim posetiocima može biti problematično. Iz tog razloga, savetujemo da kod putokaza nastavite pravo i do vrela dođete kratkom šumskom stazom, sa koje ćete ubrzo ugledati tirkiznu boju vode i prelepu prirodu vrela.\nTakođe, tokom vikenda ili za vreme praznika, često je velika posećenost vrelu, pa ukoliko pri dolasku primetite gužvu, izbegnite da pokušate da pronađete parking pri samom ulasku u kompleks vrela jer ćete, ukoliko ne pronađete parking mesto, vozilo teže vratiti u nazad kako bi parkirali dalje od ulaza.\nViše slika i video snimke vrela možete videti na našoj instagram stranici.


Povratak novog talasa – prvi album sastava „Peđa Pilot & Bend“ - Rock SvirkeRock Svirke\nPovratak novog talasa – prvi album sastava „Peđa Pilot & Bend“\nČlanovi grupe „Peđa Pilot & Bend“ iz Valjeva snimili su album prvenac pod nazivom „Generacija Robinzona“. Na albumu se nalazi osam numera koje su na objavljivanje čekale skoro 20 godina. Bazirane su na autentičnosti Fender i Gibson gitara, lampaskih pojačala i vintidž zvuku bubnjeva, inspirisane velikim gitaristima (Hendriks (Hendrix), Klepton (Clapton),…) zbog kojih je većina gitarista na ovim prostorima i počela da se bavi muzikom.\n„Osamdesetih godina svirao sam u grupi ‘Nova Zemlja’ (iz koje su kasnije nastale ‘Neverne Bebe’). Još od tog perioda želeo sam da uradim snimke svojih pesama, ali za tako nešto treba odvojiti dosta vremena i novca. Kada je prošle godine bubnjar ‘Nevernih Beba’ Vladimir Ružićić – Kebac otvorio studio u Valjevu, stvorili su se daleko povoljniji uslovi za realizaciju CD-a“ kaže predvodnik benda, gitarista Predrag Milošević.\n„Ime benda je personalizovano i vezano za moj hobi a jedno vreme i profesiju sportskog pilota i nastavnika letenja na avionima i jedrilicama zbog čega sam još u srednjoj školi dobio nadimak Peđa Pilot. Bilo je još ideja za ime grupe, ali na nagovor prijatelja izbor je ovakav“, kaže Peđa.\nZajedno sa pevačem Ivanom Manićem, bas gitaristom Ivicom Doskasom, klavijaturistom Lazarom Avramovićem i bubnjarom Vladimirom Ružičićem, u periodu od aprila 2011. godine, pa do juna 2012. godine snimao je osam pesama koje stilski veoma podsećaju na evropski novi talas, muziku koja je obeležila osamdesete.\n„Snimanje je proteklo u veoma opuštenoj atmosferi i mogu reći da je uveliko premašilo moja očekivanja. Nisam imao ograničeno vreme ni pritisak da nešto mora da se završi u nekom roku“, rekao je Predrag i dodao da je za mali broj sati provedenih u studiju podjednako zaslužan ceo bend.\n„Prvi tiraž je urađen u sopstvenom aranžmanu, a za dalje planove mislim da sve zavisi od utiska koji ovaj album bude ostavio na slušaoce“.


TV mreža osudila napad na kolege iz TV Puls\nNezavisna TV Mreža sa prezirom i dubokom zabrinutošću, osuđuje sraman i kukavički napad „lokalnih siledžija iz Pasjana“ na novinarsku ekipu Radio Televizije Puls iz Šilova, kada je prebijen njen snimatelj Marko Stanković i uništena televizijska oprema.\nRedakcija (Foto RTV Puls)\nMreža podrseća da je ekipa RTV Puls tokom jučerašnjeg dana profesionalno izveštavala o toku izbora u ovoj opštini, a da je, kada je pokušala da snimi razbijanje glasačkih kutija u Pasjanu, napadnuta na zadatku.\n„Tokom obavljanja profesionalne delatnosti, na ekipu je nasrnula, prvo verbalno, a potom i fizički, grupa od pet – šest ljudi, za koje se pretpostavlja da su članovi Opštinskog odbora Samostalne liberalne stranke i saradnici gradonačelnika Parteša Nenada Cvetkovića“.\nTV Mreža upozorava da su i pre napada na novinarsku ekipu opštinske vlasti Parteša i njeni zaposleni više puta vređali, omalovažavali i ometali novinare i snimatelje RTV Puls u radu, a da je Nenad Cvetković, iako mu je to zakonska obaveza, odbijao svaki vid saradnje sa tom medijskom kućom.\n„TV Mreža izražava duboku zabrinutost zbog ponašanja policije tokom incidenta i kasnije, jer do sada još nije privela napadače na ekipu RTV Puls koji, u ovom slučaju, nisu „nepoznata“, već lokalnoj javnosti dobro poznata lica. Ovakvim ponašanjem nadležnih šalje se opasna poruka javnosti da je nasilje dozvoljeno ako dolazi od vlasti ili stranke koja je koalicioni partner kosovskom premijeru Hašimu Tačiju, a da napadi na novinare predstavljaju legitiman vid komunikacije lokalne administracije sa medijima“.\nČlanice TV Mreže: RTV Mir u Leposaviću, TV Most u Zvečanu, TV Herc u Štrpcu, TV Puls u Šilovu i produkcija New Press u Čaglavici, u znak protesta i solidarnosti sa kolegama iz Šilova, prekidaju svaki oblik saradnje sa SLS-om i njenim predstavnicima.\nSamostalna liberalna stanka je putem saopštenja osudila incidente u Pasjanu.


Od dolaska u Srbiju kineska kompanija uložila oko 700 miliona dolara u RTB - Biznis.rs\n2.4.2021 14:23 Autor: Aleksandra Vasić 0\nOd dolaska u Srbiju Ziđin uložio je oko 700 miliona dolara u nekadašnji RTB Bor, saopštila je kompanija Serbia Ziđin Copper. U tehničku obnovu...\nOd dolaska u Srbiju Ziđin uložio je oko 700 miliona dolara u nekadašnji RTB Bor, saopštila je kompanija Serbia Ziđin Copper.\nU tehničku obnovu i proširenje četiri rudnika i topionice u Boru, kao i u brojne projekte bezbednosti i zaštite životne sredine, Serbia Ziđin Copper je 2020. uložila 360 miliona američkih dolara, odnosno deset miliona više nego što je decembra 2018. Ziđin platio 63 odsto udela u RTB Bor.\nKompanija će, kako je navedeno, nastaviti da investira i nastojaće da postigne brz i munjevit razvoj.\nZavršiće izgradnju u rudniku “Majdanpek”, drugu flotaciju u rudniku “Veliki Krivelj”, sistem prečišćavanja otpadnih voda iz “Jame”, rekonstrukciju Topionice za kapacitet 180.000 tona katodnog bakra godišnje, sa posebnim fokusom na sistem za prečišćavanje gasova kao prioritetom, projekat opremanja flotacije šljake, kao i projekat novih krečnih peći u “Zagrađu”, kaže glavni inženjer Serbia Ziđin Copper Điao Đianming.\n„U rudniku bakra Majdanpek, prema dinamici projekta izgradnje nove flotacije u kojoj će se prerađivati 40.000 tona rude dnevno, završeno je oko 65 odsto radova, a investicija iznosi 137,7 miliona dolara. Takođe, izvedeno je 30 odsto radova prema dinamici projekta izgradnje još jedne flotacije rudnika Veliki Krivelj, u šta je uloženo 57,8 miliona dolara“, kazao je Điao.\nKako kaže, u “Novom Cerovu” završena je rekonstrukcija rudarskog sistema za 2,5 miliona tona rude godišnje, što je investicija vredna 19 miliona dolara.\nU rudniku “Jama” započeti su radovi na niskopu i drugi poslovi, što je investicija “teška” 32,3 miliona dolara.\n„Radi implementacije projekta koji će omogućiti proizvodnju 180 hiljada tona katodnog bakra godišnje, u borskoj topionici je 2020. izgradnjom novog sistema za odsumporavanje i nove elektrolize počela sveobuhvatna rekonstrukcija. Planirana ulaganja u borsku topionicu, do kraja 2022. godine, iznose 262 miliona dolara“, rekao je Điao.\nOn je dodao da su u izgradnji novi sistem krečnih peći u “Zagrađu” i druga sekcija za preradu kamena u “Kriveljskom kamenolomu”.\nINVESTICIJE KINESKA KOMPANIJA RUDNIK SRBIJA U FOKUSU\nKINESKA INTERNET KOMPANIJA PRETEKLA FACEBOOK PO TRŽIŠNOJ VREDNOSTI Firma…\nSAD ODVOJILE 1,2 MILIONA DOLARA ZA SRBIJU Pomoć prevashodno zdravstvenom sistemu\nSMANJENA POTRAŽNJA ZA NAFTNIM DERIVATIMA NIJE UTICALA NA FINANSIJSKE…\nNOVO ULAGANJE U SRBIJU Rio Tinto odobrio još 200 miliona dolara za razvoj…


BEOGRAD NA MEDJUNARODNOM SAJMU TURIZMA U BELINU\nNa Medunarodnom sajmu turizma u Berlinu od 7. do 11. marta ,Turisticka organizacija Beograda predstavice brojne turisticke potencijale našeg grada . TOB ce predstaviti naš grad inostranom tržištu kao grad sa dugom istorijom, kulturom i tradicijom, sa posebnim i jedinstvenim geografskim položajem na medunarodnim rekama Savi i Dunavu i nacinom života na obalama reka, kao i Adu Ciganliju sa svim njenim sportskim i zabavnim sadržajima. Turisticka organizacija Beograda ce u svojoj prezentaciji najaviti i velike sportske dogadaje koji nas ocekuju u narednom periodu - Evropski festival mladih , evropska prvenstva u nekoliko sportova i Univerzijada 2009., kada se ocekuje veliki broj turista-navijaca.\nPored sportskih, Beograd je organizator i kulturno - zabavnih manifestacija koje mogu privuci znatan broj turista u naš grad, tako da cemo promovisati Dane Beograda, rodendansku proslavu grada, Beer fest-Beogradski medunarodni festival piva, Sport Fest i BBC -Belgrade Boat Carnival, Beogradski karneval brodova.\nNa ovom sajmu,koji ce okupiti oko 10.000 izlagaca iz 180 zemalja sveta, Beograd ce biti predstavljen i kao kongresni i poslovni centar Balkana, sa svim neophodnim sadržajima vezanim za ovaj specifican vid turizma. //danas.co.yu


Novica Zdravković – Music Star\nU čast Tome Zdravkovića, legende prave domaće narodne muzike u Domu Sindikata upriličen je koncert “Kraljevi splavova”. Novica Zdravković, rođeni brat pokojnog Tome, otpevao je njegove velike hitove, od kojih je neke i sam pisao, poput “Ispod palme na obali mora”.\nNovica je otpevao i četiri nove pesme, a čast da otvori manifestaciju pripala je Tominom velikom prijatelju Minimaksu, koji je između ostalog rekao da je Tomu voleo kao brata rođenog.\nU publici je nastao pravi delirijum još na prve taktove, a posebno nas je iznenadilo to što su u publici uglavnom bili mladi, 18-godišnjaci, ali i mlađi. Mnogi su odmah skočili sa stolica i krenuli sa igrom.\nOd gostiju je prvo pevala Nikita, nova nada menadžera Ganeta Pecikoze, i to pesme Silvane Armenulić, pa onda Marko Bulat, Aco Pejović, Nikola Grbić Grba.Posebno je bio zanimljiv nastup nekrunisanog kralja romske muzike Šabana Bajramovića.\nOznake:Dom Sindikata, Novica Zdravković


Arhitektura tehnologije - Pametan stan\tArhitektura tehnologije - Pametan stan\nNajteži deo kompletnog projekta kućne automatike leži u ponudi, ili tačnije rečeno u kreiranju sistema koji će odgovoriti na zahteve kupaca.\nNajteži deo kompletnog projekta kućne automatike leži u ponudi, ili tačnije rečeno u kreiranju sistema koji će odgovoriti na zahteve kupaca. Problem, ili bar najveći deo problema nalazi se u znanju kupca o tehnici i tehnologiji koja je predmet ponude. Biću iskren, verovatno bih imao isti problem da mi neko ponudi svemirki brod, i omogući mi da sam biram šta želim od funkcija i nadogradnji. Dobro, ja neću kupovati svemirski brod (bar ne u neko skorije vreme 😉 ) , ali kupaca sistema kućne automatike, pametnog stana i pametne kuće je sve više. Iskustveno većina njih, čak i oni prilično tehnički obrazovani, nisu sigurni šta im je potrebno od funckija, šta će koristiti a šta ne, i veoma malo znaju o dostupnim tehnologijama i sistemima koji su dostupni na tržištu. Veliki broj ponuđača (i ja sam među njima) nude različite tehnologije i različite sisteme pametnog stana i pametne kuće, pa potpuno shvatam kupca koji u moru ponuda traži BAŠ ono što će mu odgovarati u BUDUĆNOSTI ! Da, kupac traži sistem koji će zadovoljiti njegove potrebe i zahteve jednog dana, pošto u većini slučajeva takav sistem kupuju pre useljenja ili tokom gradnje, potom dolazi period privikavanja na sistem i upoznavanja sa mogućnostima, i posle 3-6 meseci kupac ima zahteve na koje sistem treba da odgovori. I naravno, sistem koji kupi treba da ga služi bar 15-20 godina, a uz napredak tehnologije čiji smo svedoci, teško je predvideti šta dolazi. Takođe, za razliku od automobila, kupci retko imaju priliko da “probaju” sistem, niti im je 20 minuta u izložbenom salonu dovoljno da shvate šta su mogućnosti sistema.\nNe mogu da kažem da ja ili bilo koji drugi ponuđač ima NAJBOLJI sistem, svako od nas ima rešenje koji je osmišljeno da radi određene stvari na određeni način. Proizvođači su tu da vaš “počešu” na mestima gde Vas svrbi (upravljanje grejanjem, isključenje uređaja u određeno vreme …), ali svi pokušavaju da upakuju svoje rešenje kao kompletno rešenje za Vaš pametan stan ili pametnu kuću. Radio sam 8 godina za kompaniju koja prodaje najskuplji sistem kontrole / nadzora / upravljanja na svetu, sa referencama koje se moraju poštovati. Od vojnih baza do većine državnih institucija, baš ovaj sistem upravlja različitim sistemima, vrši nadzor nad njihovim radom ili obaveštava korisnika o nekim događajima. Ali, kada dodju do toga da treba da uključe tri svetla i pokrenu pet roletni …. nemaju način da odgovore iz prostog razloga što tehnologija koju koriste nije namenjena za takvu funkciju. Takođe, više iz radoznalosti kupovao sam (i još kupujem) većinu sistema kućne automatike koji postoje na tržištu u pokušaju da dobro upoznam konkurenciju, i viđao sam slična rešenja. Ili previše robusna za funkciju koju treba da izvrše, ili na ivici mogućnosti da uključe tri potrošača istovremeno.\nMI, hajde da kažemo sistem integratori pošto nemam bolji opis , a ovom se koriste različite profesije pa nisam baš ljubitelj da se tako zovem, treba kupcu da predstavimo MOGUĆNOSTI sistema, ili bolje rečeno SVE mogućnosti sistema, da sam njim porazgovaramo o tome šta je namena objketa, namena svake pojedinačne prostorije i šta je njegov stil života. Sistem ne izgleda isto kod osobe sa posebnim potrebama i kod direktora neke kompanije. Jednostavno, imaju različite zahteve koje postavljaju pred sistem, različita očekivanja i svakako žele različite funckije. Da, dobro ste shvatili, ovaj sistem treba da bude potpuno prilagođen korisniku i SADA i u BUDUĆNOSTI. Kada pričamo o budućnosti, sistem integrator treba da shvati šta je granica sistema, šta je to što kupcu treba, a da to i ne zna, kao i šta može u budućnosti da traži od sistema.\nTekst pišem kao odgovor na često pitanje imate li neki paket ? Ne, nemamo, ne nudimo olovke ili plan dijete pa da možemo da iz rukava istresemo tipsko rešenje koje će zadovoljiti svakog kupca. Sistem pametnog stana koji mi nudimo stvarno je “skrojen po meri kupca”, i želimo da se kupac udobno oseća koristeći sistem i funckije koje su mu ponuđene. Baš iz tog razloga, kada razgovaramo sa kupcem postavljamo se kao ARHITEKTA tehnologije birajući za kupca rešenje za koje on možda i ne zna da postoji.\nZnanje, iskustvo i u najvećoj meri povratna informacija do postojećih korisnika u mnogome pomaže da možemo krog informacije koje dobijemo pomognemo sledećem kupcu.\nDragi budući kupci, bez razlike da li sistem kupujete kod nas ili konkurencije, razgovarajte o tehnologiji koja se koristi, razgovarajte o mogućnostima sistema sada, o nadogradnjama kroz period korištenja, o dostupnim funkcijama, o proizvođaču (više od jednog je prestao da prozivodi sistem ili je promenio fokus poslovanja na nešto drugo), pričajte o tome šta će biti u budućnosti jednako kao o onome šta je sada. Sistemi kućne automatike zahtevaju i ožičenje, pa budite sigurni da postoji drugi proizvođač koji će koristiti istu ili sličnu tehnologiju ukoliko Vaš izabrani nestane sa tržišta.\nTu je google, tu su forumi, tu su sajtovi proizvođača, sada je tu i veliki broj postojećih korisnika, raspitajte se dobro šta je sistem koji kupujete! Nemojte da Vam bude teško da potrošite dan ili dva na izbor, sa tim sistemom i njegovim prednostima (i manama) treba da živite i družite se puno godina!


Niža cena priključka na gas poboljšaće kvalitet vazduha\nBeograd, 25. februar 2021.\nMinistarka zaštite životne sredine u Vladi Republike Srbije Irena Vujović pozdravila je izmene pravilnika kojima je omogućeno smanjenje cene priključka na gas za domaćinstva i do 50 odsto, ističući da će veće korišćenje ovog energenta zameniti ugalj, što će u perspektivi smanjiti zagađenje vazduha.\nVujović je objasnila da je smanjenje troškova priključka na gasovod regulisano izmenama pravilnika Ministarstva građevinarstva, saobraćaja i infrastrukture o posebnoj vrsti objekata i posebnoj vrsti radova, koji će u narednih nekoliko dana stupiti na snagu.\nPrema njenoj oceni, to je značajan korak i podstrek građanima da masovnije prelaze na gas, što će u perspektivi popraviti ekološku sliku Srbije.\nMinistarka je pozvala lokalne samouprave da se više angažuju na informisanju svojih građana o novim pogodnostima koje im donosi pravilnik, dodajući da su izmene veoma značajne jer motivišu građane da umesto grejanja na ugalj prelaze na gas.\nPrecizni troškovi zavise od lokalnih samouprava, ali do sada su građani za izgradnju priključka na distributivnu mrežu plaćali i do 200.000 dinara, a procenjuje se da će izmenama pravilnika taj trošak biti prepolovljen, navela je Vujović.\nOna je naglasila da su i u resoru zaštite životne sredine preduzeti važni koraci kako bi se pružila podrška građanima da zamene energente sa štetnim uticajem na okolinu ekološki čistijim.\nOve godine smo raspisali tri konkursa za lokalne samouprave za subvencionisanje zamene individualnih kotlarnica, kao i onih u javnim ustanovama, i za pošumljavanje, a očekujem da ćemo uskoro potpisati prve ugovore, navela je ministarka.\nCilj nam je da podižemo ekološku svest i odgovornost svake opštine i grada, ali i svakog pojedinca, jer samo zajedno možemo da rešimo problem zagađenja, koji postoji već decenijama, zaključila je Vujović.


Šokantan poraz – Švajcarska "izrešetala" Srbiju - BIGportal.ba\n29 Novembra, 2020 29 Novembra, 2020 02492\nŠvajcarska je ubacila 13 trojki na ovom meču, a koš za pobedu postigao je Dušan Mlađan iz levog ćoška, a Srbija za tri desetinke nije mogla mnogo.\nPrvu četvrtinu je Srbija otvorila lakim poenima Nemanje Dangubića, a Švajcarska je preko Mlađana pogodila prvu trojku i najavila svoj plan da „zatrpa“ koš Srbije u 40 minuta u Finskoj.\nU drugom periodu, Švajcarska je opet bolje šutirala, ali su Anđušić i Avramović pogodili kada je trebalo i vratili Srbiju do vođstva kada je na semaforu stajalo 40:36, ali do kraja Švajcarska postiže 13 poena, a srbija samo 4.\nIzabranici Igora Kokoškova su gubili sa 49:44 posle 20 minuta, ali treba imati u vidu da su Švajcarci za tri poena šutirali čak 70 odsto, a za dva 56 odsto dok su obe ekipe imale po 13 uhvaćenih skokova u tom delu susreta.\nKada je počela treća četvrtina trojkom za Švajcarsku, pa onda još jednom van balansa preko ruke pri isteku napada nije baš delovalo najbolje po selekciju Srbije.\nOko 30 minuta je trajao ovaj deo meča koji je obeležio zaista jako veliki broj ličnih grešaka i izvedenih slobodnih bacanja na obe strane, a Srbija je uspela da smanji razliku.\n„Zategli“ su odbranu malo, pogodili kada je trebalo, ali su ipak dozvolili Švajcarcima neke otvorene šuteve i iako su dobili treću četvrtinu sa 4 poena, imali su zaostatak od 73:72 posle tri odigrane četvrtine.\nKovač pogađa 10. trojku na startu četvrtine, odmah otvara deonicu svojim najjačim oružjem za 76:72, a ponovo su momci u belim dresovima lako dolazili do izglednih pozicija, pogotovo kada je bio Kutur na centru, a potom pravi peti faul i napušta igru.\nŠvajcarci se nisu obazirali na to i Mlađan u sledećem posedu pogađa trojku, da bi Anđušić to uspeo da vrati, a Srbija nastavlja sa dobrom igrom i posle mini-drame dolazi do preokreta.\nUpravo je Danilo Anđušić pogodio polaganje posle levog prodora, ali se bunio i tražio faul i zaradio tehničku grešku pa je na semaforu stajalo 85:84 u korist Srbije. Tu nije bio kraj.\nPosle 90:87 u korist Švajcarske Apić pogađa uz faul, potom pogađa bacanje i donosi izjednačenje. Srbija je imala napad za prednost ili pobedu, ali je Anđušić izgubio loptu, da bi potom u poslednjim momentima Kovač pogodio iz levog kornera za 92:90.\nNajefikasniji je bio Avramović sa 23 poena, po 20 su postigli Anđušić i Apić, a na drugoj strani je Marko Mlađan imao 18, a Kazadi i Dušan Mlađan po 16, dok je Kovač postigao 14 poena.\nSrbija je tako porazom sebi dodatno otežala put ka Eurobasketu, a čeka ih meč sa domaćinom Finskom za dva dana, kao i još dve utakmice u kvalifikacijama u februaru.


Obaveštenje za građane SCG koji kreću put Sjedinjenih Država\nOtisak prsta od juče\nobavezan i za Srbe\nBEOGRAD (Tanjug) - Građani SCG, koji nameravaju da putuju u SAD, od juče su, da bi dobili vizu za tu zemlju, obavezni da američkoj ambasadi u Beogradu ostave i svoje otiske prstiju.\nPrema novoj proceduri, svakom građaninu koji podnese zahtev za američku vizu biće digitalno skenirani levi i desni kažiprst, a otisci će se, potom, slati imigracionim vlastima u SAD da bi se - pri ulasku u tu zemlju - skeniranje ponovilo radi provere da li otisci odgovaraju onima koji su skenirani u američkoj ambasadi.\nLed probili Bjela,\nAškrabić i manekenke\nPrvi građani Srbije i Crne Gore čiji su otisci, radi dobijanja vize, skenirani u američkoj ambasadi u Beogradu bili su košarkaš Ognjen Aškrabić, glumac Dragan Bjelogrlić i manekenke Tijana Stajšić i Bojana Vujadinović.\nGrađani koji već imaju važeću vizu za ulazak u SAD neće morati da je obnavljaju i da idu na "skeniranje prstiju", ali će to činiti kad vizu ponovo zatraže. Građanima koji odbiju da ostave otiske prstiju, američka viza biće automatski uskraćena. Skeniranje kažiprsta, koje traje nekoliko sekundi, neće uticati na brzinu procedure izdavanja vize.\nOko 20.000 ljudi u Srbiji i Crnoj Gori godišnje zatraži američku vizu. Skeniranja otisaka biće oslobođena deca mlađa od 14 godina, stariji od 80 godina i zaposleni u vladama i međunarodnim organizacijama koji službeno putuju u SAD.\nObaveštenje za građane SCG koji kreću put SAD: Obavezan otisak prsta\nSportski ribolovci u Jagodini revoltirani\nPredizborni trik Dragana Maršićanina\nSamo u "Glasu": Prognoza za golubare\nKanada: Proteruju Srpkinju sa Kosova


Projekat MARA - Podizanje svijesti kod mladih RAE populacije o obrazovanju, zdravlju i ljudskim pravima - Crveni krst Crne Gore\nProjekat MARA – Podizanje svijesti kod mladih RAE populacije o obrazovanju, zdravlju i ljudskim pravima\nCrveni krst Crne Gore, u saradnji sa UNICEF-om, u kampu Konik realizuje projekat, kojim su obuhvaćeni mladi RAE populacije, starosti od 14 – 24 godine, a koji ima za cilj podizanje njihove svijesti o obrazovanju, zdravlju i ljudskim pravima.\nRadi što kvalitetnijeg odabira grupe i njenog funkcionisanja u projekat su, pored koordinatora, koji je angažovan od strane Crvenog krsta, uključena četiri romska asistenta, iz različitih nevladinih organizacija, a supervizor, iz Instituta za javno zdravlje.\nProjekat je nastao kao rezultat istraživanja sprovedenog u saradnji UNICEF-a sa Institutom za javno zdravlje, o mladim Romima i njihovim potrebama. Teme za koje se ocijenilo da treba da budu obrađivane su: Ljudska i dječija prava, Zdravi stilovi života, Ishrana, Oralno zdravlje, Edukacija, Predškolsko obrazovanje, Nasilje u porodici, Reproduktivno zdravlje, Seksualno prenosive bolesti, Prevencija HIV i AIDS-a, Zdravstvene usluge za mlade u domovima zdravlja, Očuvanje mentalnog zdravlja i Problemi adolescencije, Aspekti obrazovanja, Vakcinacija i zarazne bolesti i Planiranje narednih aktivnosti. Predavači na radionicama su predstavnici organizacija i institucija, koje se bave oblastima koje su tema radionica.\nProjekat je počeo sa realizacijom krajem februara, a njime je predviđeno 16 radionica, koje se održavaju jednom nedjeljno i kojima prisustvuje između 20 – 25 mladih Roma.